Тоҳир Малик. Зилзила (ҳикоя) | www.ziyouz.uz\nБош саҳифа Ўзбек насри онлайн антологиясиТоҳир Малик (1946-2019)Тоҳир Малик. Зилзила (ҳикоя)\nГоспиталда оёғини кесган доктор унга “ёғоч оёқда кўп юрма”, деб тайинлаган. Қишлоққа қайтгач подачилик қилишини билганида бундай демасмиди… Ҳозир ким ёнбошлайди – ҳамма оёқда. Яхшики, тун бор – оёқларни узатиб ётиш мумкин. Бўлмаса, одамнинг бели кўрпача искамай, оёқ оёқ бўлганига пушаймон еб юрармиди.\nЙигитали кесилган оёғининг зирқираб оғришидан уйғониб кетдими ё кўрган тушидан чўчиб уйқуси бузилдими, аниқ билолмади. Яримта оёғини эҳтиётлаб силаб, бу тун кўрган тушини эслади: замбарда уч боланинг мурдаси эмиш. Уччови очликдан тарашадек қотган – қуруқ суякнинг ўзи. Мурдаларнинг тепасида Рамазон — урушда бир ушоқни бўлишиб еган қадрдони. Йигиталига ҳўмрайиб қараб турганмиш. “Болаларимдан хабар олмадинг, ана энди уларни ўз ёнимга чақириб олдим”, дермиш. “Сен… сен… халок бўлибмидинг?” деб ажабланармиш Йигитали. Рамазон эса жавоб бермасмиш. Ана шунда… замбардаги болалар ирғиб ўринларидан туришиб уни қучоқлашиб олишганмиш. Рамазон эса улардан узоқлашаётганмиш. Йигитали дўстини тўхтатмоқчи бўлармишу, аммо юролмасмиш…\nКўрган туши – шу. Замбардаги уч боланинг ўлигини кеча ўнгида, пода қайтаётганда кўрган эди. Икки аёл, бир эркак замбардаги уч жасадни қабристонга элтишаётган эди. Эркак – Қамбар чўлоққа қишлоқ аҳли гўрковлик вазифасини юклаган. Лаҳад кавлашни билмайман, деб рад этмоқчи бўлганида бу баҳонаси ўтмаган. Ҳозир қоидасини келтириб гўр қазийдиган, мурдани ювиб, кафанлайдиган замон эмас. Ювишга-ку, ювилади, бироқ, қўлга илинган мато билан кафанланиб, кейин тупроққа топширилса бас. Юзига тупроқ тушмаса, эрта-индин саёқ итлар кавлаб еб кетмаса бўлгани. Чўлоқлиги инобатга олинмаса қишлоқда тўрт мучаси соғ эркак – шу Қамбар. Раис ҳисобга кирмайди. У одам эмас, у – раис! Ўзининг қаричи билан ўлчанса гуноҳкор бандалардан юқори туради. Мулки Фиръавнникидай бўлмаса-да, у ҳам ўзини шу ернинг худосидай ҳис қилади. Фақат унга сиғиниб, намоз ўқилмайди. Бошқа жиҳатлари Фиръавннинг ўзи: айтгани — айтган, дегани — деган! Одамлар Худодан қўрқишмайди, Худо раҳмдил, шафқатли, гуноҳимизни кечар ёки кўрса ҳам кўрмаганга олар, деб марҳаматидан умид қилишади. Аммо раисдан умид йўқ: кечирмайди, аямайди. Унинг бошқа эркакларга қўшилиб урушга жўнамагани сабабини ҳеч ким билмайди. Эҳтимол Худо “шу қишлоқдаги бандаларимни эзиб, қонига ташна қилиб юборасан”, деган вазифа юклаб олиб қолгандир. Агар чиндан шундай бўлса биров унга: “Ҳой инсон боласи, қишлоқда эркак зотини кўриб турибсан, эллик етти арслон урушга кетиб иккитасигина қайтди. Шуларнинг биттаси оёқсиз, биттаси эса кўр. Хотинлар гўрковлик қилса уят-ку! Қамбар чўлоққа ёрдам бер, ё ғассоллик қил”, деб кўрсин-чи!?\nУруш тугаганига бир йил бўлди… Бағрини қорга бериб ётганида, оловга кирганида… ғалабадан кейинги кунларни шундай тасаввур қилармиди? Очлик, қашшоқлик – уруш дарахтининг аччиқ мевалари. Демак, дарахт ҳали қуригани йўқ. Ҳали бу мевалардан кўп-кўп тотиб кўришади…\n-Биттаси Зебиники, анави – ямоқ рўмоллиси, Сотволдининг хотини, сендан бир ҳафта олдин кетган эди, эсингдами? Қани, носдан ол-чи… Эридан ёдгор эди бола бечора. Асрай олмади-да…-Қамбарали чўлоқ Йигитали узатган носдан отиб, кафтини қоқди.-Биттаси Ҳалиманики, Эшқўзининг хотини. Қишлоқда биринчи қорахат шу хотинга келган эди. Бу иккинчи боласини Эгамга топшириши.\n-Билмадим-ов… кеча адирга чиқиб Гулжаҳонни қамчилади. Боласи уч кун кетма-кет “барака” бошоқ топган экан. “Сен бригадирлигингни пеш қилиб бошқалар топган “барака”ни ҳам болангга ёздиргансан”, дейди нодон. Ўртага тушсак ҳам кўнмайди, даюснинг боласи. Инсофи йўқлар ҳам бор-да, қайси бир қоракуянинг кўзига Гулжаҳон бойиб кетгандай, тўйиб кетгандай кўрингану раисга чаққан. Бечора дегин, шунақа иғво бўлишини кўнгли сезиб, боласи топган “барака” учун битта ҳам бошоқ олмаган экан. Сен шу раисдан инсоф кутяпсанми… Ке, қўй уни… Молларинг бу ёғига уйини топиб кетади, сен менга қарашиб юбор. Қош қорайяпти, икки чўлоқ бир бўлиб кўмиб келайлик. Ўзимга қолса уччовини бир гўрга кўмаманми, деб турувдим, ақалли ўлганда яйраброқ ётишсин, юр.\nХотинлар жим боришарди. Йиғлашга уларда мадор, кўзларида ёш йўқ эди. Уруш пайти аза очавериб, азадорга қўшилиб йиғлайвериб кўз ёшлари қуриб кетган. Уларнинг жимлиги Йигиталини баттар азобга солди. Йиғлашганда эди, фарёд уришганда эди, бу болаларнинг, бу бегуноҳларнинг ўлими Йигитали қалбини бунчалик тирнамас, бунчалар пораламасмиди…\n-Эшитдим…-Йигитали ўзича “Гап бу ёқда экан-ку?” деб кулимсираб қўйди. Қўшни қишлоқдаги жангчининг раис бўлганини Қамбар чўлоқдан аввал ҳам бошқалар айтиб юришган эди. Гап айлана-айлана бу раиснинг қулоғига ўзгача тарзда етганга ўхшайди.\n-Қўрқма, эринг ўладиган анойилардан эмас,-деди раис ғижиниб.-Эрингга айтиб қўй: сен оқибатсизларга қариндошлик қилмаганимда ҳаммаларинг ётардиларинг… ётадиган жойларингда… ҳе, сенга гап ўргатганни…\n-Бошоқ тергани вақтлироқ чиқларинг, деб келибди меҳрибон қариндошинг…\nЙигитали шундай деб гапни қисқа қилиб қўя қолди. Ойниса “Вой шўрим!” деб лаб тишлади-ю, супадаги ўринни йиғиштира бошлади. Кейин сигир соғди. Кейин бир косадан сут ичишди. Битта зоғора нонни тўртга бўлиб ейишди — нонушталари шу бўлди. Ойниса энг кичик бўлакни ўзига олгани учун эри унга норози қиёфада хўмрайиб қараб қўйди.\n-Бор…-деди Ойниса, айбдор одамнинг овози билан.\nОйниса эрининг авзойи бузуқлигига раис билан бўлган можаро сабаб, деб ўйлади. Бир томондан у ҳақ – тўпалон ҳовури ҳали кўтарилмаган эди. Лекин бошқа томондан Йигитали тонг юлдузига қараб ётгандаги хаёлини, қарорини хотинига айтсамми-айтмасамми, деб қийналаётганди. Айтиш-ку, қийин эмас, аммо Ойниса хотинлигига бориб, “йўқ, қўйинг”, деб қолса, Йигиталининг қони қайнаб кетиши мумкин. У-бу деб юборса, кўнгилхиралик… У мана шундан безовта.\n-Майлингиз… Кузда бормоқчи эдингиз-ку?\n-Вой эсим қурсин, ҳа-я, тўғри, меники, меники…-деди.\n-Агар бўлмаса… ўзингизни қийнаманг.\n-Унақа деманг, келинг, келаверинг…\nУнинг одати шу: ҳеч маҳал “оши ҳалол!” деб бақирмайди. Подачилик қилгани учун берсалар олади- бермасалар йўқ. Баъзан халтаси қуруқ қайтади. Баъзан бир неча сиқим ун, беш-ўн қурут ёки туршак… билан. Хонадонлар навбатма-навбат овқат қилиб уни сийлашади. Йигиталининг вазифаси – навбат кимники эканини эслатиб туриш. Ҳар эслатганда садақа сўрагандай эзилади. Аввалига айтмай, оч ҳам қолди. Очликка чидаб ҳам юрарди, ҳамқишлоқлари айбситишди. “Ёвғон шўрвамизни назарга илмаяпсизми?” деб пичинглар ҳам қилишди. Ўшандан бери ҳар куни эслатади. Гўё садақа сўрагандай бўлади, эзилади. Аммо на илож!\nПода Йигиталининг оёғи оғриётганини сезгандай, шошилмасдан юради. Ҳатто шайтонтабиат эчкилар ҳам югуришмайди. Худди эгалари туни билан боқишгану тўқ қоринга юриш эриш туюлаётгандай. Қишлоқдан чиқаверишда Йигитали ориқ отда ўтирган йигитни, орқага мингашган қизни кўриб, тўхтади. Йигитнинг устида йўл-йўл беқасам чопон. Жуда янги бўлмаса ҳам, ҳар ҳолда уринмаган, ямоқ кўрмаган. Қизнинг эгнида штапел кўйлак. Йигитали уларни танимади. Лекин уст-бошларининг ўзиёқ уларнинг кимлиги, қаёққа кетишаётганини англатди. Йигит – куёв, қиз – келин. Устларидаги энгил ўзлариники эмас, колхозники. Раиснинг хонасида турувчи бу тўн билан кўйлак келин-куёвга фақат бир кунгагина бериб турилади. Ҳозир келин-куёв қишлоқ советига – рўйхатдан ўтишга кетишяпти. Демак, бу оқшом — тўй! Беш-ўн одам йиғилади, дастурхонга озгина майиз-туршак қўйилади. Чойнакка олмачой дамланади. Йиғиб-тергани бўлса бир тандир нон ёпар, чалпак пиширар, шўрва ёки мастава билан сийлар. Бўлмаса – йўқ. Сен тўйда нон синдирмадинг, деб ким ҳам айб қиларди?\nКуёвнинг овозида бахтиёрлик оҳанги бор эди. У колхознинг чопонини кийиб уйланаётганига ҳам хурсанд. Хурсанд бўлмай-чи?! Гап чопондами? Гап орқада ўтириб, белидан қучиб олган сулувда! Штапел кўйлак ҳаммага сиғсин, бировга тор келиб қолмасин, деб атайлаб каттароқ тикилгани учун қизнинг нозик қаддида худди илгичга илингандай шалвириб турибди. Бу қиз ярашиқли кийим кийса борми, бу йигит қараб-қараб тўймасов…\n“Мен тақдиримдан нолимасам ҳам бўлади,-деб ўйлади Йигитали, келин-куёв ортидан бир қараб қўйиб.-Ҳар ҳолда тўйимда энгил-бошим ўзимники эди. Дастурхонимга қўярли ноним бор эди. Бу кўргуликларимиз ўтар-кетар. Болаларимнинг бахти куладиган кунлар ҳам келар…”\nЙигитали подани ўтган ҳафта ўтлатган ерига – сой бўйига ҳайдади. Бу ерларда кўкат бутунлай қовжирамаган. Нам ерларда ўт кўкариб турибди. Йигитали чилланинг иссиғига чидамай жони узилган ўтларга қараб Европанинг ўтлоқларини эслади. Шу ўтлоқлар бу ерларда ҳам бўлмайдими, сигирлар елини сутга тўлмайдими, қўчқорлар, буқалар бўрдоқи бўлмайдими…\n-Йигитали тоға, тўхтанг экан…\n-Ол, қорнинг тўқ бўлса ҳам ол, бўлмаса…-Йигитали кулимсираб, боланинг бурнини чимчилади,-киннанг киради, ол.\nБола “ноилож” чалпакни олди. Шу озгинагина чалпакни деб яхши одамга кинна кириши дурустмас-да…\nЙигиталининг кичиги оёқлари ёрилиб кетганидан кечалари инграб чиқаётган эди. Бугун бир ёғламасам бўлмайди, деб қарор қилиб Қамбар чўлоқни шунга айттирди. Елкасидан босиб турилмаса, қатқалоқ ердай тилим-тилим бўлиб ёрилган товонга пиёздоғ қўйганда бола азобга бардош беролмай тўлғониб, сапчиб-сапчиб кетиши ҳеч гапмас. Йигиталининг ўзи бу азобларни хўпам тортган. “Бунақа оёқнинг боридан йўғи яхши”, деб додлаган вақтлари ҳам бўлган. Ўшанда фаришталар “омийн” деб юборган эканми, этик кийиб Европанинг ярмини кезган оёқнинг биттасини ташлаб қайтди. Баъзан: “Қани эди, бир мўъжиза билан оёғим ўсиб чиқса. Товонларнинг ёрилишига ҳам, кунда пиёздоғ босишларига ҳам рози эдим”, деб қўяди. Боласига пиёздоғ босишганда ўзининг азобларини эслайди. Шунинг баробарида бу азобларни ўткинчи деб билади. Ўғлининг бу оёқлари бежирим пойабзалларни кияди, улуғ шаҳарларда юради, деб ишонади. Фақат… улуғ шаҳарларда юрганида кўрган бу азобларини ёдидан чиқариб юбормаса эди, деб хавотирланади. Одамзот яхши кунларга етса, кўрган-кечирганларини унутади баъзан. Унутдими, демак, кибрга ва нафснинг турли балоларига банди бўлади-қолади. Яхши куннинг қадрига етиш, асраш учун ўтган ташвишли-таҳликали кунларини эсдан чиқармаслик керак. Йигитали фарзандининг шундай улғайишини истайди.\n-Хабар олгиси келса, ўзимизда бечора етимлар камми, нонни бегона қилмаса ҳам бўларди…\n-Ноннинг ярмини сотсангиз, ўша томонлардан болаларга этик-петик олиб келардингиз…\n“Ҳе, эси йўқ хотин,-деб ўйлади Йигитали,- мен нима ғамдаю, сен нима ғамдасан. Этиксиз кун кўрса ҳам бўлади. Аммо нонсиз яшаш мумкин эканми? Ялангоёқ қолишмас болалар. Худога шукр, ўғилларнинг иккови ҳам шудли йигит бўляпти. Бу ёқда мен борман. Хор бўлишмас. Айтганман-ку, сенга, Рамазоннинг болалари кичкина. Каттасини олти ёшда дерди. Демак, ҳозир саккиз ё тўққиздадир. Шуларни ўйламай… Ҳа, майли, онасан-да, она(!), ўз болангга куясан. Мен урушда ўлиб кетсаму Рамазон тирик қайтса, аллақачон сени йўқлаб келарди. Сенинг бунақа гаплар билан ишинг йўқ… нодонсанда, нодон…”\nШағал тўкилган ўйдим-чуқур йўлдан юриш ит азобини берса-да, Йигитали чидади. У бир нарсадан хурсанд: биродари тирик! Бекатдаги серсоқол гапни мужмал қилгани билан Йигитали Қизилкўприкдаги дўкончининг айнан биродари Рамазон эканига ишонарди. Юраги шундай хитоб қиларди: “Бу ўша – дўстинг Рамазон! У тирик! Сен уни жангда ўлим қўлидан юлиб олган эдинг. Энди у сени кутяпти. Шошил! Бу йўл нима экан, бундан баттарларида юргансан. Қани, юр… тезроқ юр!”\n…дўсти уни кўра солиб, қучоқ очиб югуради…\n“Қўй бу гапларни,-дейди Йигитали.-Замонни кўриб турибман. Ўлмабсан, шунинг ўзи мен учун катта бахт. Дийдор қиёматга қолса нима қилардик? Бундан буён борди-келди қилмасак бўлмайди. Худо жонимизни бекорга қайтариб берган дейсанми? Болаларини вояга етказиб, бахтини кўришсин, кейин икки биродар давру давронини сурсин, деб бу дунёда қолдирган. Армонда кетганларнинг сону саноғи йўқ-ку…”\n-Вой, барака топгур, кеча хуфтонда келиб шу ерда тунаганман. Ноннинг келишини кутиб куни билан навбатда турдим-а…\nКампирнинг тараддуди, ишончсизлиги Йигиталининг аччиғини қўзғота бошлади. Энди у мақсадини қандай тушунтирсин? “Ҳамма нарсани пулга чақаверманг. Бу дунёда ҳали одамгарчилик деган фазилат бор, диёнат бор, инсоф, виждон… Агар булар қирилиб битган бўлса, қиёмат бошланибди-да”, десинми? Бе, буларни тушунтиргунича… иккита нон деб икки соат лақиллаши керакми?\nКампир ишониб-ишонмай нонга қўл узатди. “Наҳот бу ёруғ дунёда шундай одамлар қолган бўлса? Ё бу одам эмас, фариштамикин? Менинг нолаларимни эшитиб, Худойим осмони фалакдан туширдимикин? Э, йўқ, нолаларга тушадиган бўлса, кунда осмондан минг-минг фаришта ёғиши керак. Бу одам – яхши одам…”\n-Майли, оламан, аммо… сиз шу ерда тура туринг. Бекорга олиб кетаверсам… садақа бўлади. Мен гадо эмасман. Шу ерда туриб турасизми?\n-Шу ерда ризқимни териб юрибман. Бола-чақа Назирободда. Бу ерда ҳам биттаси билан никоҳдан ўтиб қўйганман. Назирободга раис бўласанми, дейишди. Ҳозир раис бўлиб эсимни ебманми! Колхоз омборидаги сичқонлар қўлтиқтаёқда юрган бўлса… Жўражонларга қуллуқ, шу жойни эплаб беришди. Хў-ўш, қорнинг очдир, а? Ҳозир, ҳозир, жон жўражон, аммо оёқ чатоқ бўлибди-да.\n-Бир… оёқлари йўқ…\n-Сени сўраяпти шекилли?-деб ажабланди Рамазон Йигиталига қараб, кейин гапни ҳазилга бурди:-Келмасингдан хотинлар йўқлаб қолишибди-ку, ёмонсан, жўражон, ёмонсан. Полшада ҳам битта жонон ишқингда маст бўлиб юрарди, а? Ўзинг ҳам қарамадинг, менга ҳам илинмадинг, шунақа хасислигинг ҳам бор эди…\n-Барака топгур, шуни олинг, яхшиликларга кийинг…-деди кампир этикни узатиб.\n“Жўражон писмиққина бўлиб чайқовчилик қилиб юрибди шекилли”,-деб ўйлади Рамазон. Кейин олдинга ўтиб, этикни қўлига олди: “Янгигина экан, бир-икки кийилган халос…”\nЙигиталининг вужуди титрай бошлаган эди. У Рамазонни болахонадор қилиб сўкиши ҳам, таъна-дашномларга кўмиб ташлаши ҳам, ҳатто уриб қолиши ҳам мумкин эди. “Ҳаммаси бекор. Бу мен ўйлаган одам эмас экан. На гапнинг, на калтакнинг фойдаси бор бунга. Мен Рамазонни оловдан олиб чиқмаган эканман. Рамазон жангда ўлган экан. Бу менинг дўстим эмас, Рамазон қиёфасига кирган шайтон…” Шу фикр уни барча гапу ҳаракатлардан тўхтатиб қолди.\n-Ёғоч оёққа хром этик ярашмайди, онахон, бекор қилибсиз, қани, юринг-чи…\nЭтикни бағрига босиб олган кампир Йигиталига етиб олди. “Этик ўғлиники бўлса керак. Ажаб дунё… хотирани ҳам нонга алмаштиришса…”, деб ўйлади Йигитали.\n-Йўқ,-деди ниҳоят, бениҳоя бир ўкинч билан.-Биродаримни излаб келган эдим бу ерга. Шу одамдир деб ўйлабман. Энди билсам… у урушда ўлган экан. Уни қутқариб қололмаган эканман…\n…Йигиталини қишлоққа кираверишда икки киши қарши олди. Уларнинг иккови ҳам ораста кийинган, қотмадан келган, ҳаракатлари чаққон эди.\n“Булар райондан келишган шекилли? Яна одамларнинг гапи тўғри келиб, мени раис қилиб қўйишса-я? Э, йўқ, барибир кўнмайман. Бир оёқ билан колхозни эплаб бўларканми? Ажаб дунё… сендан сўраб ҳам ўтиришмайди-я…”\n-Командиримга хат ёзмаганимда чиндан “Ёдгор” бўлиб қолиши ҳеч гап эмасди. Баҳонада мен командиримни топдим, охирги жанг учун берилган орденни олдим. Улар мени ўлиб кетган деб юришган экан. Ажаб дунё-да, бу ўзи…-деди.\n-Йўқ, шу кунларимни эслатиб юради. “Ёдгор” бўлаверсин…\n…Орадан олти йил ўтиб, кутилмаганда Йигиталига Рамазондан бир хат келди. Қачондир “дўст” деб аталган инсон номини хотира кафанига ўраб, қалб мозорининг туб-тубига кўмиб қўйган эди. Ўша “дўст” ўзининг тирик эканини билдириб хат ёзибди.\n“Қадрдоним, жон жўрамга соғинчли салом…”\n“…Мени ўлим чангалидан қутқарган жўражонимни соғингандан соғиндим…”\n“Соғинсанг келмайсанми, йўқламайсанми, ҳе номард, тўрт мучанг соғ бўлса, мен дунёнинг нариги бурчагида яшамасам…”, хаёлига келган бу фикрни қувиб, Йигитали ўқишда давом этди:\n“…Сени кўп эслайман. Қани эди, қанотим бўлса-ю, учиб борсам, сени бағримга боссам. Аммо иложим йўқ. Қанотларим қирқилган. Арзимаган бир неча минг сўмни деб азоб чекиб юрибман…”\n“…Жон жўражон, бутун умидим сендан. Катта идораларга хат ёзиб, урушдаги хизматларимни айт. Командиримиз ҳозир катта ишда экан, унга хат ёз, мени ҳимоя қилсин. Сен мени ўлимдан тортиб олган эдинг, бу ердан чиқиб кетишимга ҳам ёрдам қил. Болаларим етим қолмасин…”\n…замбарда уч боланинг ўлиги эмиш. Уччови очликдан тарашадек қотган – қуруқ суякнинг ўзи…\n…фақат… аниқ эсида: Рамазон аввалги сафар мурдалар тепасида бўзлаб турган эди. Бу гал дўконидаги нон тўла қути устига ўтириб олиб хунук тиржаярмиш…\nҲар йили баҳорда бир суваб қўйилувчи супада ётган Йигитали кўзларини очди-ю, бўзара бошлаган осмонда ёлғиз қолган юлдузни кўрди. Анчагача қимир этмай ётди. Кўрган тушини бирон бир нарсага йўймади. Қуёш кўтарилиб, ҳамма ўз юмуши билан кетгач, кенжатойи билан қолди. Жўжахўрозни қувиб юрган Ёдгорнинг ҳаракатларини кузатиб жилмайди. Сўнг қўлига қалам-қоғоз олиб командирига хат ёза бошлади. Хатга сўнгги нуқта қўйгач, елкасини босиб турган оғир юкдан қутилгандай, кўнгли равшанлашди. Ёғоч оёғини дўқиллатиб почтахона томон юрар экан “ажаб дунё…” деб пичирлаб қўйди.\n← Аввалги Аввалги Тоҳир Малик. Меҳр манзаралари (ҳикоя)\nКейинги → Кейинги: Тоҳир Малик. Иванич (ҳикоя)


Обама: АҚШ А321 бомба туфайли портлаган деган фикрга “ўта жиддий” ёндашмоқда\n09:08 / 06.11.2015\nАҚШ президенти Мисрда қулаган А321 самолёти “катта эҳтимол” билан ўз бортидаги портловчи қурилма туфайли ҳалокатга учраган, деб маълум қилмоқда. Бу ҳақда CNN телеканали маълумотига асослниб, Reuters хабар бермоқда.\nАмерика президенти АҚШ Мисрда ҳалокатга учраган Россия самолётининг ҳалокатига бомба сабаб бўлган бўлиши мумкин, деган фикрга “жуда жиддий ёндашмоқда” деб таъкидлаган. Бу ҳақда Associated Press хабар берган.\nАввалроқ АҚШ ҳукумати Мисрда қулаган Россия самолёти теракт туфайли ҳалокатга учраган, деган фикрни истисно қилмаётгани ҳақида маълум қилинган эди.


Термизда халқаро туризм куни кенг нишонланди – Сурхон тонги\nБош саҳифа / Маданият / Термизда халқаро туризм куни кенг нишонланди\n4 ҳафта олдин\tМаданият Изоҳ қолдириш 53 Кўрилди\nБайрам шодиёналари эрта тонгдан вилоят туманлари ва воҳа марказидаги веломарафон билан бошланди. Жумладан, Термиз шаҳрида веломарафон иштирокчилари Султон Саодат мажмуасидан Қирққиз обидасигача бўлган масофани босиб ўтиб, юртимизнинг сайёҳлик салоҳияти ва соғлом турмуш тарзини тарғиб қилди.\nШўрчи туманидаги 9-мактаб директори Улуғбек Исаев бошчилигида 8 нафар ўқувчи велосипедда йўлга чиқиб, саккиз соатда Термиз туманидаги Ҳаким Термизий зиёратгоҳига етиб келди.\n-Ўқувчилар билан тунда йўлга чиққан эдик,-дейди У. Исаев.-Велосипедда юз километрдан ортиқ йўл босишнинг ўзи бўлмас экан. Тўғриси, биз манзилга тўрт соатда етиб олишни мўлжаллаган эдик. Жисмонан чаққон, соғлом, руҳан, тетик бўлсангиз велосипедда узоқ йўл боссангиз ҳам чарчоқ сезилмайди. Энг муҳими биз бугун велосипедда зиёратга боришнинг ўзгача завқини чуқур ҳис этдик. Бутунжаҳон туризм кунида буюк аждодимиз Ҳаким Термизий мангу қўним топган сокин гўшани зиёрат қилганимиздан хурсандмиз.\nБутунжаҳон туризм куни муносабати билан Термиз шаҳридаги Қирққиз қалъаси, Бойсун тумани Омонхона зиёратгоҳи, Сариосиё тумани Цангардак туризм объектларида «Мусаффо туризм» кўнгиллилар акцияси ўтказилиб, йирик ҳажмдаги ободонлаштириш ишлари олиб борилди. Шунингдек,мазкур акция иштирокчилари бу тадбирни ҳар ойнинг биринчи шанбасида доимий ўтказиб туришга келишиб олди.\nТадбир доирасида Термиз археология музейи ва Термиз давлат музей-қўриқхонасида маданий тадбир ҳамда «Очиқ эшиклар куни» ташкил этилди. 12-Меҳрибонлик уйи тарбияланувчиларининг Термиз шаҳридаги музейларга саёҳати уюштирилди.\n-Термиз шаҳридаги «Болажон» боғи ва Муз сарой оралиғидаги майдон ҳам қизиқарли тадбирларга бой бўлди, – дейди Сурхондарё вилояти туризм ва спорт бош бошқармаси бошлиғи ўринбосари Зебинисо Алимардонова. – Ҳунармандлар ва музейлар кўргазмалари ҳам иштирокчиларда яхши таассуротлар қолдирди. Байрам баҳонасида воҳамизнинг туристик салоҳиятини ҳам кенг тарғиб қилдик.Туризм саводхонлиги бўйича «Тв викторина» ўтказилди. Миллий либослар кўргазмаси ташкил этилди.\nВилоятда байрам тадбирлари давом этмоқда. Бугун кечки пайт бўлиб ўтадиган катта шоу-концертда соҳа вакиллари иштирокида туризм соҳаси фидойиларига фахрий ёрлиқ ва эсдалик совғалар топширилади. Иштирокчиларга туризм логотипи туширилган нишон ва байроқлар улашилади. Қизиқарли концерт дастури намойиш этилади.\nОлдинги 61 nafar xizmatchining farzandi imtiyoz asosida talaba bo’ldi\nКейинги Мих қиссаси


– Чет эл фуқароларини Тошкент шаҳри ва Тошкент вилоятида доимий прописка қилиш, шунингдек уларга доимий яшаш учун рухсатнома бериш тартиби «Тошкент шаҳри ва Тошкент вилоятида доимий прописка қилиниши лозим бўлган шахслар – Ўзбекистон Республикаси фуқаролари тоифаларининг рўйхати тўғрисида»ги Қонун (14.09.2011 йилдаги ЎРҚ-296-сон) ва Вазирлар Маҳкамасининг 16.02.2012 йилдаги 41-сон Қарори билан белгиланади.\nУшбу минтақаларда камида 1 йил яшаган чет эл фуқаролари доимий яшашга рухсат олиш учун туман (шаҳар) ИИБнинг ХЧКваФРБга қуйидаги ҳужжатларни тақдим этадилар*:\n 2 нусхада ариза-анкета;\n чет эл фуқаросининг паспорти;\n уй-жой мулкдори (мулкдорлари)нинг турар жой майдони бериши тўғрисида нотариал тасдиқланган аризаси (розилиги), шунингдек уй-жой учун ҳужжатлар нусхалари;\n никоҳ тузилганлиги ёки фарзанд туғилганлиги тўғрисидаги гувоҳноманинг нотариал тасдиқланган нусхалари, зарур ҳолларда яқин қариндошининг вафот этганлиги тўғрисидаги гувоҳнома нусхаси;\n хорижий давлатлар ҳуқуқни муҳофаза қилиш органлари томонидан ёки хорижий давлатнинг Ўзбекистон Республикасидаги элчихонаси, консуллик муассасаси томонидан берилган, аввалги яшаш жойи бўйича судланмаганлиги тўғрисида маълумотнома (МДҲга аъзо давлатлардан келган хорижий фуқаролар ва фуқаролиги бўлмаган шахслар учун);\n 35 х 45 мм ўлчамли 2 фотосурат;\n ҳужжатларнинг кўриб чиқилганлиги ва расмийлаштирилганлиги учун йиғим тўланганлиги тўғрисидаги квитанция.\nАриза берувчи барча ҳужжатларни тақдим этгач доимий пропискага рад жавоби берилса ва унда республикада бўлиш учун бошқа асослар бўлмаган тақдирда, ХЧК ва ФРБ ходими вақтинча прописка муддати тугаши билан унинг республика ҳудудидан чиқиб кетиши тўғрисида тилхат олади.\nХорижий давлатлардан Тошкент шаҳри ва Тошкент вилоятига келган чет эл фуқароларига Ўзбекистон Республикасида доимий яшаш учун рухсат беришни рад этиш тўғрисидаги қарор ИИББ, ИИБ ёки ИИВ томонидан қабул қилиниши мумкин. Доимий яшаш учун рухсат бериш қуйидаги ҳолларда рад этилади:\n● миллий хавфсизлик ёки жамоат тартибини муҳофаза қилишни таъминлаш манфаатлари йўлида;\n● шахснинг белгиланган тартибда судланганлиги тугалланмаган ёки олиб ташланмаган бўлса;\n● ариза берувчи шахс террористик, экстремистик, жиноий ва бошқа тақиқланган ташкилотларга дахлдор бўлса;\n● шахс ўзи ва яқин қариндошлари ҳақида била туриб ёлғон маълумотлар берса ёки қалбаки ҳужжатларни тақдим этса;\n● ҳужжатларни кўриб чиқиш босқичида доимий прописка қилишга турар жой эгаси томонидан рад жавоби берилса.\nЧет эл фуқаролари Ўзбекистонда доимий яшаш учун рухсат олганларидан кейин муқаддам пропискада турган жойидан пропискадан чиққанлик (жўнаб кетиш варақаси) фактини тасдиқловчи тегишли ҳужжатларни ёки бундай тартиб йўқлиги тўғрисидаги ҳужжатларни тақдим этади.\nАгар сиз рафиқангиз билан қонуний никоҳда бўлсангиз, у сиз билан камида бир йил яшагандан кейин, уй-жой майдонингизга доимий прописка қилиниши мумкин.\n*Чет эл фуқаролари ҳамда фуқаролиги бўлмаган шахсларни Тошкент шаҳри ва Тошкент вилоятида доимий ва вақтинча прописка қилиш тартиби тўғрисидаги йўриқнома (ички ишлар вазирининг АВ томонидан 14.05.2012 йилда 2363-сон билан рўйхатдан ўтказилган буйруғи билан тасдиқланган).


«Армуғон-2017» танлови якунланди - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 22 Июн 2017\tКӯришлар: 584\nХатлон вилоятида Тожикистон тадбиркор аёллари миллий ассоциацияси томонидан вилоят ҳунарманд аёллари орасида жорий йил март ойида эълон қилинган «Армуғон-2017» танлови якунланди. Тадбирга бағишланган тантанали йиғилиш Қўрғонтепа шаҳридаги Ато Муҳаммаджонов номли мусиқий-комедик театрида бўлиб ўтди.\nДавлат ҳокимияти Хатлон вилояти ижроия органидан хабар беришларича, танлов «Аёллар тадбиркорлиги уларнинг ҳуқуқ ва имкониятларини кенгайтириш омили» лойиҳаси доирасида давлат ҳокимияти Хатлон вилояти ижроия органи хотин-қизлар ва оила ишлари бошқармаси ҳамда тараққиёт шериклари ҳамкорлигида ўтказилди.\nТанлов ўтказишдан мақсад миллий ҳунарларни тараққий эттириш, қўлда бажариладиган ишларни тиклаш, ҳунармандлик маҳсулотлар сифатини яхшилаш, жаҳон бозорида уларнинг рақобатга бардошли бўлишини таъминлаш, энг ҳунарманд аёлларни аниқлаш ва уларни қўллаб-қувватлашдан иборатдир. Вилоят миқёсида 300 нафар аёл ўз ишларининг энг яхши намуналарини баҳо бериш учун танлов комиссияси ҳайъатига тақдим этди ва улардан 25 нафари ғолиб сифатида қадрланди.\nШундай қилиб, ғолиблардан уч нафари тажриба алмашиш учун қўшни Ўзбекистон Республикасига ва беш нафар аёл иш ўрганиш саёҳати учун Суғд вилоятига йўлланма олди. Шунингдек, «Озара» МЧҲЖ директори Тахмина Каримова танловнинг 8 нафар фаол иштирокчиларига тикув машиналари ва бошқа совғаларни топширди. Тадбирнинг маданий қисмида Ато Муҳаммаджонов номли Қўрғонтепа шаҳри мусиқий-комедик театри санъаткорлари йиғилиш иштирокчилари олдида чиқиш қилдилар.\nАдрас ва атлас тўқиш кичик корхонаси\nВилоятнинг Шамсиддин Шоҳин ноҳиясида адрас ва атлас тўқиш кичик корхонаси фаолиятини бошлади.\nКорхона масъулларининг хабар беришларича, корхонани таъсис этишдан мақсад, қадимий тўқимачилик ҳунарини қайтадан тиклаш ва уй бекаларини иш билан таъминлашдан иборат.\nМанбанинг маълум қилишича, айни пайтда 5 нафар аёл иш билан таъминланиб, бир кунда 30 метргача адрас ва атлас ишлаб чиқариш йўлга қўйилган.\n- «Маҳаллий аёллардан яна беш нафари ҳунар ўрганиш курсларига жалб этилган бўлиб, атлас ва адрас тўқиш нозикликларини ўрганишмоқда. Ўрганиш курсларидан ўтгач, улар ҳам иш жойи билан таъминланади», - деб қўшимча қилди манба.\nПанжда автомобил ишлаб чиқарилади\nЖорий йил бошидан буён «Панж» озод иқтисодий минтақасида иккита янги субъект қайддан ўтказилди. «Панж» озод иқтисодий минтақаси раҳбари Ҳасан Маҳмадаминовнинг «Авеста» агентлигига хабар беришича, мазкур субъектлар Россия автомобилларини йиғиш ва савдо хизмати кўрсатишга ихтисослаштирилган.\nҲасан Маҳмадаминовнинг айтишича, Россия компанияларидан бири бу ерда Уляновск шаҳрида ишлаб чиқариладиган «УАЗ» автомобилининг турли модификацияларини йиғишни режалаштирмоқда.\n- Айни пайтда компания республикамизга ишлаб чиқариш ускуналарини келтириш, шунингдек, ишлаб чиқариш инфраструктураси, жумладан, корхонанинг бўлажак биноси масалалари билан шуғулланмоқда, - деб хабар берди «Панж» озод иқтисодий минтақаси раҳбари.\nУнинг айтишига кўра, ишлаб чиқариш корхонаси жорий йилнинг сентябр-октябр ойларида фаолият бошлаши режалаштирилган. Бу ерда ишлаб чиқариладиган автомобиллар юртимиз ҳамда хориж бозорлари учун мўлжалланмоқда.\n- Иккинчи субъект савдо хизматлари кўрсатишга ихтисослашган, - деди Ҳ. Маҳмадаминов. – У ўзимизнинг юқори сифатли кўмирни металлургия комбинатларига сотиш билан шуғулланади.\nСуҳбатдошнинг маълум қилишча, айни пайтда сармоядорлар зарур инфраструктурани яратиш, жумладан, озод иқтисодий минтақа ҳудудида омборлар қуриш билан шуғулланмоқда. Бу мақсадда 2 миллион доллар инвестиция киритилиши кўзда тутилган. Корхонанинг биринчи босқичи жорий йилда ишга туширилади. Унинг иккинчи босқичи эса, келгуси йилнинг биринчи ярим йиллигида фаолиятини бошлайди.\nЭслатиб ўтамиз, «Панж» озод иқтисодий минтақасининг майдони 401 гектарни ташкил қилади.\nБугун: 17-01-2020 19:12:27


1.\tЎзбекистон Республикаси Олий судининг роли нимадан иборат?\nЎзбекистон Республикаси Олий суди фуқаролик, жиноий ва маъмурий суд ишларини юритиш соҳасида суд ҳокимиятининг олий органидир. У Қорақалпоғистон Республикаси олий судлари, вилоят, шаҳар, туманлараро, туман судлари ва ҳарбий судларнинг судлов фаолияти устидан назорат олиб бориш ҳуқуқига эга.\n2.\tЎзбекистон Республикаси Олий суди қандай ваколатларга эга?\nЎзбекистон Республикаси Олий суди: - Ўзбекистон Республикаси Олий суди Пленумининг тушунтиришлари судлар томонидан бажарилиши устидан назоратни амалга оширади; - суд амалиёти ва суд статистикасининг тизимли таҳлилини амалга оширади; - судларнинг кадрлари малакаси оширилишини ташкил қилади.\n3.\tЎзбекистон Республикаси Олий суди ишларни кўрадими?\nЎзбекистон Республикаси Олий суди ишларни биринчи инстанция суди сифатида ва назорат тартибида кўради. У ўзи биринчи инстанция сифатида кўрган ишларни апелляция ёки кассация тартибида шикоят бериш (протест билдириш) ҳуқуқига эга бўлган шахсларнинг хоҳишига кўра апелляция ёки кассация тартибида кўриши мумкин.\n4.\tЎзбекистон Республикаси Олий суди қандай таркибда иш олиб боради?\nЎзбекистон Республикаси Олий суди раис, унинг биринчи ўринбосари ва ўринбосарлари, судлов ҳайъатлари раислари, Ўзбекистон Республикаси Олий суди судьяларидан иборат бўлиб, қуйидаги таркибда иш олиб боради: - Ўзбекистон Республикаси Олий суди Пленуми; - Ўзбекистон Республикаси Олий суди Раёсати; - Фуқаролик ишлари бўйича судлов ҳайъати; - Жиноят ишлари бўйича судлов ҳайъати; - Ҳарбий ҳайъат.\n5.\tУмумий юрисдикция судлари деганда нима тушунилади?\nУмумий юрисдикция судлари қаторига Ўзбекистон Республикаси Олий суди, Қорақалпоғистон Республикаси фуқаролик ва жиноят ишлари бўйича олий судлари, фуқаролик ва жиноят ишлари бўйича вилоят ва Тошкент шаҳар судлари, фуқаролик ишлари бўйича туманлараро, туман (шаҳар) судлари, жиноят ишлари бўйича туман (шаҳар) судлари ва ҳарбий судлар киради.\n6.\tСудьяликка номзодларга қандай талаблар қўйилган?\nЎттиз ёшдан кичик бўлмаган, олий юридик маълумотга ва юридик ихтисослиги бўйича, авваламбор, ҳуқуқни муҳофаза қилувчи органларда камида беш йиллик меҳнат стажига эга бўлган Ўзбекистон Республикаси фуқароси фуқаролик ишлари бўйича туманлараро, туман (шаҳар) суди ва жиноят ишлари бўйича туман (шаҳар) суди судьяси бўлиши мумкин. Олий юридик маълумотга ва юридик ихтисослиги бўйича камида етти йиллик, шу жумладан, қоида тариқасида, судья сифатида камида икки йиллик меҳнат стажига эга бўлган Ўзбекистон Республикаси фуқароси Қорақалпоғистон Республикаси Олий суди, вилоят суди, Тошкент шаҳар суди, Ўзбекистон Республикаси Ҳарбий суди судьяси бўлиши мумкин. Олий юридик маълумотга ва юридик ихтисослиги бўйича камида ўн йиллик, шу жумладан, қоида тариқасида, судья сифатида камида беш йиллик меҳнат стажига эга бўлган Ўзбекистон Республикаси фуқароси Ўзбекистон Республикаси Олий суди судьяси бўлиши мумкин. Ҳақиқий ҳарбий хизматни ўтаётган, офицерлар таркибига кирувчи ҳарбий унвонга эга бўлган ва қонун талабларига жавоб берадиган Ўзбекистон Республикаси фуқароси ҳарбий суд судьяси бўлиши мумкин. Судьялик лавозимига биринчи марта тайинланадиган номзодлар захирасида турган шахслар белгиланган тартибда ўқиши ва стажировкани ўташи шарт. Ўқув ва стажировкани ўташ даврида улар асосий иш жойидаги ўртача ойлик иш ҳақи сақланган ҳолда ўз меҳнат вазифаларини бажаришдан озод қилинади.\n7.\tСудьяларни сайлаш ва тайинлаш тартиби қандай?\nЎзбекистон Республикаси Олий суди судьялари Ўзбекистон Республикаси Президенти тақдимномасига биноан Ўзбекистон Республикаси Олий Мажлисининг Сенати томонидан сайланади. Қорақалпоғистон Республикаси судларининг судьялари Қорақалпоғистон Республикаси Жўқорғи Кенгеси Раисининг Ўзбекистон Республикаси Президенти билан келишилган тақдимномасига биноан Қорақалпоғистон Республикаси Жўқорғи Кенгеси томонидан сайланади ёки тайинланади. Мазкур масала Ўзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссиясининг хулосаси асосида Ўзбекистон Республикаси Президенти билан келишиш учун киритилади. Вилоятлар, Тошкент шаҳар судлари, туманлараро, туман (шаҳар) судлари ва ҳарбий судларнинг судьялари Ўзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссиясининг тақдимномасига биноан Ўзбекистон Республикаси Президенти томонидан тайинланади. Судьялар беш йил муддатга сайланади ёки тайинланади.\n8.\tСудьяларга қандай мажбуриятлар юклатилган?\nСудьялар фуқаролик ва жиноят ишларини, маъмурий ҳуқуқбузарлик тўғрисидаги ишларни кўриш чоғида Ўзбекистон Республикасининг Конституциясига ва бошқа қонунларига сўзсиз риоя қилишлари, фуқароларнинг ҳуқуқ ва эркинликлари, шаъни, қадр-қиммати ва мол-мулки, корхоналар, муассасалар ва ташкилотларнинг ҳуқуқлари ҳамда қонун билан қўриқланадиган манфаатлари ҳимоя қилинишини таъминлашлари, беғараз ва адолатли бўлишлари шарт. Судьялар судьялик шаънини судьялар одоб-ахлоқи қоидаларини қатъий сақлашлари, одил судловнинг обрўсини, судьялик қадр-қимматини тушириши ёки судьянинг холислигига шубҳа туғдириши мумкин бўлган хатти-ҳаракатлардан ўзларини тийишлари шарт. Судьялар судьяларнинг маслаҳат сирини ҳамда ёпиқ суд мажлислари ўтказиш чоғида олинган маълумотларни ошкор қилишга ҳақли эмас. Судьялар сенатор, давлат ҳокимияти вакиллик органларининг депутати бўлиши мумкин эмас. Судьялар сиёсий партияларнинг аъзоси бўлиши, сиёсий ҳаракатларда иштирок этиши, шунингдек илмий ва педагогик фаолиятдан ташқари ҳақ тўланадиган бошқа бирон-бир турдаги фаолият билан шуғулланиши мумкин эмас. Судьялар учун касбий фаолиятда ва хизматдан ташқари вақтда мажбурий одоб-ахлоқ қоидаларини Ўзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссиясининг 2013 йил 28 февралдаги 5-сонли қарори билан тасдиқланган Судьялар одоб-ахлоқи қоидалари белгилайди.\n9.\tСудьялар одоб-ахлоқи қоидалари бузилишининг олдини олиш юзасидан чоралар ким кўради?\nЎзбекистон Республикаси Президенти ҳузуридаги Судьяларни танлаш ва лавозимларга тавсия этиш бўйича олий малака комиссияси Суд инспекцияси ҳамда Умумий юрисдикция судлари судьяларининг олий малака ҳайъати, фуқаролик ва жиноят ишлари бўйича Қорақалпоғистон Республикаси, вилоятлар, Тошкент шаҳар судлари судьяларининг малака ҳайъатлари судьялар одоб-ахлоқи қоидалари бузилишининг олдини олиш юзасидан чоралар кўради ва уларга риоя қилиниши устидан назоратни амалга оширади.\n10.\tУмумий юрисдикция судларига мурожаат қилиш учун давлат божи ставкалари қандай?\nДавлат божи ставкалари Ўзбекистон Республикаси Вазирлар Маҳкамасининг 1994 йил 3 ноябрдаги 533-сон қарори билан тасдиқланган.\n11.\tДавлат божини тўлашдан озод қилиш масалалари қайси қонун ҳужжатида белгиланган?\nУмумий юрисдикция судларида давлат божини тўлашдан озод қилиш ҳолатлари Ўзбекистон Республикаси Солиқ кодексининг 329-моддасида кўрсатилган. Ўзбекистон Республикаси Солиқ кодексининг 337-моддаси судларда давлат божини ундиришнинг ўзига хос хусусиятларини белгилайди.\n12.\tСуд ҳужжатларининг ижросини ким таъминлайди?\nСуд ҳужжатлари барча давлат органлари, жамоат бирлашмалари, корхоналар, муассасалар ва ташкилотлар, мансабдор шахслар, фуқаролар учун мажбурийдир ҳамда Ўзбекистон Республикасининг бутун ҳудудида ижро этилиши шарт. Суд ҳужжатларини мажбурий ижро этиш Ўзбекистон Республикаси Адлия вазирлиги ҳузуридаги Суд қарорларини ижро этиш, судлар фаолиятини моддий-техника жиҳатидан ва молиявий таъминлаш департаменти (Суд департаменти) органларининг суд ижрочилари зиммасига юклатилади, уларнинг ваколатлари қонун ҳужжатлари билан белгиланади. Пул маблағларини ундириш тўғрисидаги суд ҳужжатларининг талабларини ижро этиш қонунда назарда тутилган ҳолларда солиқ органлари, банклар ҳамда бошқа кредит ташкилотлари томонидан амалга оширилади. Суд ҳужжатларининг талаблари бошқа жисмоний ёки юридик шахслар томонидан ҳам ижро этилиши мумкин.


Республика спорт тиббиёти илмий-амалий марказида илмий-амалий семинар бўлиб ўтди\nТеглар: Спорт, Соғлиқни сақлаш\nМиллий олимпия қўмитаси қошидаги Республика спорт тиббиёти илмий-амалий маркази бугунги кунда энг сўнгги русмдаги юқори замонавий тиббиёт ускуналари билан жиҳозланган бўлиб, у Марказий Осиёда ягона ҳисобланади. Хусусан, марказда допинг-назорат бўйича лабаратория, замонавий биохимия лабараторияси, спорт жароҳатлари ва хасталикларининг функционал диагностика бўлими, шунингдек нур ташҳиси бўлими фаолият кўрсатмоқда.\nМарказнинг барча бўлимлари ягона ахборот тизимига бирлаштирилган. Охирги икки йил давомида мамлакатимиз олимпиячилари ва спортчиларига юқори малакали тиббий хизматларни кўрсатиш мақсадида марказда бир қатор ўзига хос усуллар қўлланилди. Тадқиқотларнинг клиник баҳоси марказни республикамизда биринчи бўлган магнит-резонансли томографиянинг тўлиқ рақамли системаси, юқори тезликдаги мультиспираль компьютер томографи, шунингдек олий тоифадаги рақамли рентгенграфия ва ультратовушли системалар билан жиҳозлаш ҳисобига оширилди.\nБугун, 3 ноябрь куни эса Ўзбекистон Миллий олимпия қўмитаси “Philips Healthcare” (Голландия) компанияси билан ҳамкорликда “Кардиологияда компьютер ва магнит резонансли томографиянинг клиник қўлланилиши” мавзусида илмий-амалий семинар ўтказди. Ушбу тадбир доирасида россиялик етакчи олим Владислав Курбатов таклиф этилди. Мутахассис кардиологик хасталиклар тадқиқотида янги усулларнинг қўлланилишига бағишланган илмий маърузалари билан иштирок этди. Назарий ва амалий машғулотлар билан бир қаторда В. Курбатов бизнинг шифокорларимиз учун магнит-резонансли ва компьютер томографиясининг клиник амалиётда қўллашнинг янги технологиялари бўйича мастер-класс (маҳорат дарслари) ўтказди.\nСеминарга шунингдек “Philips Healthcare” компанияси минтақавий ваколатхонасининг турли йўналишлар бўйича раҳбарлари Анна Лерман, Владимир Бережной ва Елена Дизендорфлар ҳам таклиф этилишганди. Улар ҳам ўз навбатида тиббиёт соҳасидаги энг замонавий, янги авлод техник ускуналаридан фойдаланиш борасида нутқ сўзлашди. Семинар ишида Ўзбекистон Республикасининг турли тиббиёт муассасаларидан саксондан зиёд мутахассислар иштирок этишди.\nДОРИ-ДАРМОН: СУНЪИЙ ТАҚЧИЛЛИК, ИМПОРТ ҚИЛИШДАГИ ОРТИҚЧА ТАРТИБ-ТАОМИЛЛАРГА ЧЕК ҚЎЙИЛАДИ\nПРЕЗИДЕНТНИНГ КУТИЛМАГАН ТАШРИФИДАН СЎНГ ЯШНОБОД ТУМАНИДАГИ ПОЛИКЛИНИКАДА ҚАНДАЙ ЎЗГАРИШЛАР ЮЗ БЕРДИ?\nСОҒЛИҚНИ САҚЛАШ ВАЗИРИ ЖССТ ЕВРОПА МИНТАҚАВИЙ БЮРОСИ СЕССИЯСИДА МАЪРУЗА ҚИЛДИ\nШАВКАТ МИРЗИЁЕВ КАРДИОЛОГ АНИС ЛЮТФУЛЛАЕВИЧ АЛЯВИНИ МУКОФОТЛАДИ


Ҳақ олинур, берилмас: Маҳмудхўжа Беҳбудий мактуби « O'zbekiston ERK Demokratik Partiyasi\nҲақ олинур, берилмас: Маҳмудхўжа Беҳбудий мактуби\n14 April 2015 - 11:09\nАзиз қариндошларим! Мусулмон биродарлар! Ҳаммангизга маълумдурки, Туркистон, демак — туркий эл бўлиб, мундаги халқнинг қозоғи, қирғизи, сарти, ўзбеги, туркмани, татари — ҳаммаси аслан… жаҳонгир… Темурнинг авлоди ёки оға-инисидурлар. Туркистондаги араб, хўжа ва сайидлар-да ўз тилларини йўқотиб, балки билкулли турклашиб ва ҳатто, арабликларини эсларидан чиқориб… ҳар жиҳатдан бирлашиб кетгандурлар. Туркистонинг энг оз шаҳарларида ва баъзи тоғларида бир оз форс, яъни тожиклар борки, алар ҳам камолан мусулмон ва сиз ила ҳаммазҳабдурлар.\nТирикчиликларининг ўзбеклардан фарқи йўқ даражададур. Боурлар! Билингки, ҳозирда Туркистондаги барча халқлар учун мухторият эълон қилинди ва сиз билингки, ҳақ олинур, берилмас. Инчунин, мухторият-да олинур, берилмас. Яъни мухториятни Туркистон болаларининг ўзи бирлашиб, ғайрат ила олурлар. Албатта, бошқалар тарафидан берилмас. Бошқаларнинг қўлидан келса, бермаслар. Биз бўшлик қилсак ва Туркистондаги халқлар бирлашиб, мухторият йўлига саъй қилмасак, албатта, ҳозирги қоғоз устидаги мухториятимизни ҳам йўқ қилурлар, бул албатта, шундайдур ва бул сўзга ҳеч ким ихтилоф қилолмайдур.\nЭнди ишлар шу ҳолда экан, биз ҳаммамиз, яъни қирғиз, қозоқ, ўзбек, туркман, араб, форс, хуллас, Туркистондаги, Қозоғистондаги ва Туркманистондаги барча мусулмонлар ва ҳам мундаги яҳудий ва христианлар бирлашиб, иттифоқ ила шу мухториятнинг амалга келишига саъй ва эҳтимом этмоғимиз лозимдур. Агарда бизга ўз бошимизга, шариат, урф ва одатимизга мувофиқ тирикчилик қилмоқ керак бўлса, ҳаммамиз вахтли низоъ ва “манман”ликни қўйиб, ҳамма нарсани эсимиздан чиқориб, ёлғуз “мухторият” учун ҳар нимарсамизни фидо этмоғимиз лозимдур. Мундай фурсат ва замоннинг бизга қайтиб келиши маълум йўқ, қадрини билиб ишламоқ керакдур. Вақт ўтгандан сўнгра ўкинмоқ фойда этмас.\nШуни-да билингки, қозоқ ўз бошига, шаҳар халқи ва атрофи ўз бошига ойрилиб, бошқа -бошқа мухторият қилмоқчи бўлганда, иккиси ҳам муддаога етмайдур. Сиз, қозоқ қариндошларимиз, оре, чўлдасиз, аммо сиздан бир кўп халқлар ҳам шаҳарларда ва шаҳарлар теварагиндадур.\nТирикчилик шундай нимарсаки, чўл ила шаҳар ва қишлоқ халқини бир-бирига боғлагандир. Бир-биридан ажралиб яшаёлмайдур. Шаҳар халқи ила бирлашиб мухториятни бошқарганда сизларга зарар келмай, балки фойда келур.\nМухториятни болқармоқ учун ёлғуз сиз-да кифоят этмаганингиз каби, ёлғуз шаҳар ва атрофидаги халойиқ ҳам кифоят эмас, балки иккингиз-да кераксиз. Шуни-да билингки, сизлар турғун халқ ила бирлашиб мухторият қилган ила сиз ила турғун халқ учун биргина навъ қонун бўлмай, балки сизнинг тирикчилик ва одатингизга мувофиқ алоҳида сиз учун нафълик қонунлар ёзилур. Шариат ҳам кўчма ва чўл мусулмонларининг урф ва одатларига кенглик бергондир. Сиз ўйламангки, турғун халқи ва ё шариати бизни қисадур. Йўқ билъакс, сизга кераклик одатларингизни сизга қолдириб, сиз учун сизнинг зиёли вакилларингиз қонунлар тузайдурлар. Тоғ ва шаҳар халқлари учун-да, бошқа-бошқа қонунлар тузалур.\nҲатто, Туркистондаги баъзи уезд ва шаҳарлар учун алоҳида қонунлар тузалур. На учунки, ҳамманинг тирикчилиги бир эмасдур. Яҳудий ва христианлар учун-да, бошқа қонунлар туза олур. Ҳар бир халқнинг одат ва мазҳабига риоя қилинур.\nХулоса: мухториятни миллат мажлиси ҳар бир халқнинг нафъини кўзда тутуб, қонун чиқарар. Агарда сиз, қозоқ биродарлар, турғун халқдан ажралиб, ўзга мухторият қилурмиз десангиз, мундан сиз-да ва турғун халқ-да зарар кўрар ва эҳтимолки, иккингиз-да мухториятдан насиб бўлмас, азбаски куч таралур.\nБобокалонларимизнинг машҳур насиҳати бор, у ўз ўғулларига қилиб эдики, бирлашингиз. Масалан, бир даста таёқни бирга боғласангиз, кимса синдиролмас. Агарда ажратсангиз, бирин-бирин ҳар ким синдурар. Мана, бобонгизнинг буйруғи.\nЧироғларим! Бошқа халқлар, масалан, серблар, италянлар, арманлар, славянлар, поляклар ва бошқалар, ҳатто, дунёнинг у бир учидаги қариндошлари ила бирлашур эканлар, бошқа катта ва кувватли давлатларга тобеъ бўлуб, ютилуб, ҳатто, тилини йўқотган ўз жинсдошларини ажратиб олиб, бирлашмоқға жон ва кучларини сарф этар эканлар, биз ўз ичимиздаги қaриндошларимиздан айрилсак, уятдур, ахмоқликдур. Турк томурига болта урмоқликдур. Онгли қозоқлар ўйласинлар, тарихга қарасинлар, зиёли қозоқлар, Оврупонинг ихтилоф солиб, миллатларни ажратмок сиёсатига ва икки юзлигига қарасунлар эди. Бирлашгон Туркистон халқининг бўлунмоқига ўзимиз сабаб бўлмасак эди. Барча ихтилофчилар ва бошқалар-да, албатта, зарар кўрарлар ва алар ила баробар татарлар-да, биз-да, мундан зарар кўрурмиз ва ихтилофимизнинг жазосини тортармиз. У кунларимиза йиғлармиз, аммо фойда этмас.\nЧироғларим, бирлашайлик! Кўрасиз, бу кунги руслар-да бирлашмоқдадурлар. Энди бирлашмоқ замонидир. Агарда сиз айрилсангиз, туркман қариндошлар-да айрилса, Туркистон турклари уч ерга бўлиниб кетар ва барчага мухториятдан насиба чиқмай қолур.\nЕттисувдаги мусулмон қариндошларга ҳам айтатурғон сўзим шулдур. Ондаги христианларга келгунча, алар билсунларки, Еттисувда кўп бўлсалар-да, бутун теваракларини мусулмонлар айлантириб олгон ва аларнинг-да бизнинг мухториятга қўшилмоқлари, албатта, ўзлари учун лозим бўлғонидек, Туркистоннинг бошқа жойларидаги руслар учун-да фойдаликдур.\nЧунончи, алар қўшилса, миллат мажлисинда рус аъзолари кўпайур. Бизнинг мухториятимиз жорий бўлғондан сўнгра, Еттисув русларининг қўшулмасликлари асло мумкин эмасдур.\nЁлғуз сиз ила биз эмас, бутун Русия мусулмонларининг бирлашмоқлари шаръан ва ақлан фарздур.\n“Оллоҳнинг ипига бирлашингиз ва тарқалиб кетмангиз” Тангрининг сўзидур. Бошқа газеталарнинг кўчирмакларида ражо ўлинур.\nСамарқанд, “Ҳуррият” г., 1918 йил, 26 январ\nШермуҳаммадбек Лашкарбоши ва Туркистон Миллий Озодлик Ҳаракати\nАмир Темурнинг васияти


Ўзбекистонда сиам эгизаклари туғилишида ким айбдор? | Qalampir.uz\nИнтервью\t10 Июль 11:33 46090\nЖорий йилнинг 29 июнида Самарқандда икки бошли чақалоқ дунёга келганлиги ҳақида хабар берган эдик. Чақалоқ 6 июль куни қилинган муолажаларга қарамай, вафот этди.\nЎзбекистонда бир неча йиллардан буён репродуктив саломатлик, оналик ва болалик муҳофаза ҳақида бонг урилади. Шунга қарамай, ногиронлиги мавжуд, носоғлом болалар туғилишига сабаб нима? Нега Самарқандда сиам эгизакларининг туғилиши олди олинмади? Бунга ким айбдор? QALAMPIR.UZ ушбу савол билан Соғлиқни сақлаш вазири ўринбосари Элмира Боситхоновага юзланди.\n“Сиам эгизаклари бўйича мен таҳлил қилдим, чақалоқ туғилмасиданоқ ҳолат скринингда аниқланган. Аёлнинг ўзига ва оила аъзоларига бу ҳақда айтилган. Аслида қонун бўйича бундай патология аниқланганда, ҳомилани тўхтатиш зарур. Чунки, бу онанинг ва боланинг ҳаётига салбий таъсир кўрсатадиган ҳолат ҳисобланади. Бу ҳолатда аёл ва оила аъзолари бунга рози бўлмаган. Бола дунёга келган”, дейди Элмира Боситхонова.\nВазир ўринбосарининг таъкидлашича, аввал бошдан носоғлом чақалоқнинг аборт қилинишига қарши чиққан ота-она ва унинг яқинлари, чақалоқ бу ҳолда дунёга келганидан кейин ундан воз кечишган.\n“Тана бир, бош иккита ҳолатда бўлган сиам эгизакларининг яшаб кетиш эҳтимоли дунё тажрибасида жуда паст. Бола оламдан ўтди, буни алоҳида айтишимиз керак чақалоқ вафот этмасдан олдин ота-она фарзанддан воз кечишди. Бу вазиятда шундай хулоса қилдим, скрининг марказида суҳбатни фақат шифокорга қолдирмасдан, балки мен куни кеча ишлаган Маҳалла ва оилани қўллаб-қувватлаш вазирлиги ходимлари, маҳалла аҳли, кайвонилар ҳам аёлнинг оила аъзолари билан суҳбатлашиши керак. Агар бу тўғри тушунтирилса, бола ҳали ривожланмаганида, эмбрион давридаёқ тўхтатиш мумкин. Оила яна бошқа соғлом фарзандлар дунёга келтириш имконияти бўлиши кераклигини тушунтиришда биз ўз ҳаракатларимизни аниқ белгилаб олишимиз керак”, дейди Боситхонова.\n09 Август 14:27 52155\n11 Август 11:39 45726\n10 Август 15:09 43248\n11 Август 15:00 31669\n11 Август 12:46 30944


Хусусий ва давлат шифохоналари фаолиятига бир назар (инфографика) — dominant.uz\nХусусий ва давлат шифохоналари фаолиятига бир назар (инфографика)\nСоғлиқни сақлаш тизимига бу йил давлат бюджетидан жами 20 триллион сўм маблағ ажратилди. Давлат бюджетидан ажратилган маблағ олдинги йилга нисбатан 1,2 баробар ўсди. Бу соғлиқни сақлаш соҳасига умумий давлат бюджети харажатларининг 12,2 фоизи ва ялпи ички маҳсулотнинг 2,3 фоизи сарфланганини билдиради. Шунингдек, инвестиция дастурига мувофиқ соғлиқни сақлаш объектларида қурилиш-таъмирлаш ва жиҳозлаш ҳаражатларига 2,04 триллион сўм ажратилган.\nБулар эса, мамлакатимизда хусусий тиббиёт муассасаларнинг кўпайишига сабаб бўлди. 2020 йил 1 октябр ҳолатига кўра, бундай объектлар 5805 тани ташкил этмоқда. Шундан 4751 таси амбулатор ва 1054 таси стационар шароитда фаолият кўрсатмоқда. Республика бўйича 2020 йилда 403 та янги хусусий тиббиёт муассасалари ташкил этилди, 265 таси фаолиятини кенгайтирди.\nЙил якунига қадар яна 160 та янги хусусий тиббиёт муассасалари ташкил этилиши режалаштирилмоқда.\nАлоҳида қайд этиш керакки, коронавирус пандемияси даврида хусусий тиббиёт ташкилотлари аҳолининг коронавирус инфекциясидан фориғ бўлишида жонбозлик кўрсатди.\nБугунги кунда 70 дан ортиқ хусусий тиббиёт ташкилотлари короновирус инфекцияси бўйича лаборатория хизматлари ва 25 дан ортиқ хусусий тиббиёт ташкилотлари диагностика ва даволаш билан шуғулланмоқдалар.\nХусусий тармоқни ривожлантиришда давлат хусусий шериклиги тизими энг самарадор усуллардан ҳисобланади. Шу боис ҳар бир соҳада давлат хусусий шериклиги асосида ташкил этилган объектлар сони йилдан йилга кўтарилиб бориляпти. Жорий йилда мамлакатимиздаги 331 та самарасиз фаолият юритаётган давлат тиббиёт муассасаларининг бўш бинолари ва ер участкалари рўйхати шакллантирилиб, бу ерларда давлат хусусий шериклиги лойиҳаларини амалга ошириш ишлари олиб борилмоқда. Шунингдек, Гемодиализ хизматлари бўйича лойиҳа концепцияси ишлаб чиқилиб, унинг биринчи босқичида тендер савдолари Тошкент шаҳри, Қорақалпоғистон Республикаси ва Хоразм вилояти ҳудудларидаги 1100 нафар беморни қамраб олган ҳолда ўтказиш белгилаб олинди. Бунда хорижий инвесторлар томонидан 9,8 миллион АҚШ доллари миқдорида хорижий инвестиция киритиш кўзда тутилган.\nЎтган даврда Давлат-хусусий шериклик асосида тадбиркорлик фаолиятини ташкил этиш бўйича Соғлиқни сақлаш вазирлигига 30 та лойиҳалар келиб тушди ва уларнинг 7 таси бўйича қурилиш ва реконструкция ишлари олиб борилмоқда.\nХусусан, 2017-2019 йилларда ўнлаб марказлар, хусусан, онкология, нейрохирургия, травматология ва ортопедия, аллергология, нефрология ва буйрак трансплантацияси, неврология, наркология, болалар хирургияси йўналишларида республика ихтисослаштирилган илмий-амалий тиббиёт марказлари ташкил қилинди. Республика аҳолисига ихтисослаштирилган тиббий ёрдам кўрсатаётган тиббиёт марказларни сони 20 тага етказилди ва уларнинг ҳудудларда тегишли филиаллари фаолияти ҳам йўлга қўйилди.\nCўнгги йилларда Республика ихтисослаштирилган хирургия илмий-амалий марказида 200 дан ортиқ буйрак, 6 та жигар, Республика шошилинч тиббий ёрдам илмий марказида 90 та буйрак трансплантацияси операциялари ўтказилганлиги туфайли 300 нафарга яқин фуқароларимизнинг юқори технологик операциялар учун чет давлатлардаги клиникаларга чиқиши олди олинди ва 2 млн 100 минг АҚШ долларга тенг маблағ тежаб қолинди.\nУшбу даврда паралелл равишда тиббиёт соҳаси ислоҳотлари, замонавий тиббий иншоотларни бунёд этиш ишлари ҳам изчил давом эттирилди. Репродуктив ёшдаги аёллар, ҳомиладорлар ва болаларга тиббий ёрдам кўрсатиш сифатини ортириб, кўламини янада кенгайтириш мақсадида Чилонзор туманида қурилган Иккинчи перинатал маркази каби бир нечта тиббий марказлар бунёд этилди. Перинатал марказда илғор клиникалар тажрибаси асосида энг замонавий қулайликлар яратилган. Унинг биринчи қаватида кўп тармоқли поликлиника, юқори қаватларида беморлар хонаси ва умумий амалиёт хоналари, жумладан, чақалоқлар реанимация бўлими жойлашган. Бу ерда бир вақтнинг ўзида 140 та беморни даволаш мумкин.\nШунингдек, пойтахтимизда замонавий тиббий технологиялар билан жиҳозланган Болалар миллий тиббиёт маркази қурилиб, ўз фаолиятини бошлади. Қиймати 130 миллион доллардан зиёд бўлган мазкур тиббиёт маркази Корея Республикаси иқтисодий ривожланиш ва ҳамкорлик фонди (EDCF) иштирокида барпо этилди. Марказ таркибидаги поликлиника кунига 250 нафаргача бемор қабул қилиш имкониятига эга. Марказ магнит резонансли томография, мультиспирал компьютер томография, замонавий лаборатория ҳамда онкологик касалликларни бир неча йил олдин аниқлайдиган замонавий диагностика ускуналари билан жиҳозланган.\nФарғона вилояти мисолида кейинги йилларда соғлиқни сақлаш тизимини ривожлантириш йўлида бир қатор амалий чора-тадбирлар амалга оширилиб келинмоқда. Айниқса, вилоятда хусусий тиббиёт муассасалар сони ҳам кундан-кунга кўпайиб бориши тиббиёт соҳасида соғлом рақобатни юзага келтириб, аҳолига тиббий хизмат кўрсатиш сифатини янада кўтарилишига замин яратди.\nЯқинда Фарғона шаҳрида EUROMED клиникаси, Учкўприк туманида эса “BEK ULTRA MED” хусусий шифохоналари қурилиб, фойдаланишга топширилди. Маҳаллий аҳолига қулайлик яратиш ҳамда сифатли тиббий ҳизмат кўрсатиш соҳасини ривожлантириш мақсадида қисқа муддатда қад ростлаган мазкур тиббиёт марказларида рақамли рентген, УЗИ ҳамда бошқа замонавий тиббиёт жиҳозлари ўрнатилди.\nЗамонавий клиникада малакали шифокорлар томонидан кардиология, педиатрия, стоматология, гинекология, терапия, УЗИ-диагностика йўналишларида аҳолига сифатли тиббий хизмат кўрсатилади.\nЯнги клиникада бир кунда 100 нафардан зиёд беморларни қабул қилиш ва уларга тиббий хизмат кўрсатиш имконияти мавжуд.\nМаълумот ўрнида айтиш зарурки, EUROMED клиникаси болаларда учрайдиган туғма юқори лаб, қаттиқ ва юмшоқ танглай ёриғи, куйгандан кейинги чандиқлар, бошдаги чандиқлар, соч тўкилиши, бир ёки икки томонлама юқори қовоқ туғма шоллиги каби хасталикларни паластик операция йўли билан даволаш, юз-жағ жарроҳлиги ва стомотология йўналишидаги туғма ёки орттирилган бирламчи ва иккиламчи касалликларни бартараф этиш билан шуғулланади.\nБир сўз билан айтганда, тиббиёт тизимини ривожлантириш йўлида бир қатор ишлар жадаллик билан олиб борилаяпти. Соҳада фаолият юритаётган 70 мингдан зиёд шифокорлар ва кўп сонли ўрта тиббиёт ходимларига зарурий шарт-шароитлар яратиш, меҳнатига яраша ҳақ тўлаш чоралари кўрилиб, уларнинг ҳаётдан рози бўлиб яшашига эришилмоқда.\n“Ўзбекистонда янги давр тиббиётига асос солинмоқда” материалидан фойдаланилди.\nКитобга яхши муқова нимага керак?


Маркес. Ўзликка йўл ёхуд ўлимнинг иккинчи тарафи\n01 декабр 2020, Тошкент вақти: 23:41\nНобель мукофоти соҳиби, замонамизнинг забардаст адиби Габриэль Гарсиа Маркес 17 апрель куни Мехикодаги ўз уйида 87 ёшида вафот этди. Дунёнинг 35 тилига таржима қилинган асарлар муаллифи ўзбек китобхонига "Ёлғизликнинг юз йили" романи билан таниш.\nМашҳур ёзувчи Габриэль Гарсиа Маркес вафот этди. Нобель мукофоти лауреати 87 ёшида Мехикодаги уйида 17 апрель куни оламдан ўтди.\nМаркес “Ёлғизликнинг юз йили”, “Полковникка ҳеч ким ёзмайди”, “Вабо давридаги севги” номли асарлари билан китобхонлар ёдида қолди.\nМеркеснинг сеҳр реализми жанрига асос солган, энг машҳур “Ёлғизликнинг юз йили” номли асари дунёнинг қирққа яқин тили, жумладан, ўзбек тилига таржима қилинган ва 50 миллион нусхада сотилган.\nАвлоднинг биринчи вакилини дарахтга боғлаб қўйишади, авлоднинг сўнггисини чумолилар еб битиради... ёлғизликнинг юз йилига маҳкум этилган одамлар авлоди ер юзида қайта пайдо бўлмайди.\nГабриэль Гарсиа Маркес асарларини севиб қолиш учун унинг китобларидан олинган исталган иқтибосни келтириш кифоя. Маркесни тушуниш учун эса “ёлғизликнинг юз йилига маҳкум этилган одамлар авлоди ер юзида қайта пайдо бўлмайди”, деган армонни, орзуни, умидни ҳис қила билиш ва бу тушунчалар ортидаги ўзликни англай олиш лозим, менимча.\nНобель мукофоти соҳиби, замонамизнинг забардаст адиби Габриэль Гарсиа Маркес 17 апрель куни Мехикодаги ўз уйида 87 ёшида вафот этгани тўғрисидаги хабарни эшитишим билан унинг “Ёлғизликнинг юз йили” романи ёдимга тушди.\nРоман ўлимга маҳкум одамнинг энг сўнгги дақиқаларада хаёлан болаликка қилган сафари тасвири билан бошланади:\n“...қатлга ҳукм қилинган полковник Аурелиано Буэндиа девор остида туриб, ўзини отишларини кутаркан, отаси муз бўлагини кўрсатишга олиб борган ўша олис оқшомни эслайди”.\nРоман ўлимга маҳкум авлоднинг ўлими билан якун топади:\n“Ва у дафъатан чақалоқни кўриб қолди. Қуриб-қақшаб қолган вужудни гўёки бутун дунёдан тўпланган чумолилар парча - парча қилиб, боғнинг тош тўшалган йўлкасидан ўз инларига судраб борарди”.\nШу онда ғойибдан лўли Мелкиадес қўлёзмаларини ўқиш салоҳиятига қўқисдан эга бўлиб қолган охирги авлоднинг отаси Аурелиано қўлёзмаларни ўқиб бўлиши биланоқ “бўрон бу шаҳарни супуриб ташлаши”ни, “унинг номи одамлар хотирасидан батамом ўчиши”ни англаб етди. Чунки “ёлғизликнинг юз йилига маҳкум этилган одамлар авлоди ер юзида қайта пайдо бўлмайди”...\n16 ёшимда “Ёлғизликнинг юз йилини” ўқир эканман, Маркес орқали мен адабиётни қайта кашф этдим. Маркес менга “социалистик реализм”дан мутлақо ўзгача адабиёт билан мулоқот қилишимга йўл очиб берди.\nМаркес орқали замоннинг чинакам “руҳини кашф этдим”,ўзимча, ўзим учун.. Бу Руҳ - Ўзлик эди! Ўзликни йўқотган одам, Ўзликни йўқотган авлод, Ўзликни йўқотган миллат... Бу – бугуннинг давом этиб келаётган фожеалари.\n“Кубада мен адабиёт профессорлари билан баҳслашиб қолдим. Улар: “Ёлғизликнинг юз йили” ажойиб китоб, бироқ у ҳеч қандай ечимларни таклиф қилмайди”, дейишди. Бу мен учун догма. Менинг китобларим вазиятни кўрсатади, улар ечим таклиф қилиши шарт эмас”, деб ёзган эди Габриэль Гарсиа Маркес.\n1927 йилнинг 6 мартида таваллуд топган Габриэль Гарсиа Маркес элликдан ортиқ романлар ва қиссалар ёзди. Унинг “Ёлғизликнинг юз йили” романининг ўзиёқ дунёнинг 35 тилига таржима қилинган. Бу роман миллионлаб одамларни “ўзини-ўзи кашф қилишга” ундаган бўлса ажаб эмас.


02 Èþíü 2020 16:15 153\nКоронавирус, карантин, уйда қолинг! Бу сўзлар фуқароларимиз томонидан ҳар қачонгиданда кўп ишлатилаётгани барчамизга сир эмас. Шундай шароитда ҳам аҳолига тез ва сифатли давлат хизматлари кўрсатишни ўзининг бурчи деб биладиган Давлат хизматлари агентлиги ходимлари бир зум бўлсада, тин олганлари йўқ. Аҳолига кўрсатилган хизматлар сони ва сифатидан ҳам билиш қийин эмас. Жумладан, карантин эълон қилинган кундан бошлаб, бугунги кунга қадар давлат хизматлари агентлиги Наманган вилоят бошқармаси туман (шаҳар) давлат хизматлари марказига фуқаролар ва тадбиркорлик суъбектларидан 41 271 та ариза келиб тушган. Шулардан, 32 796таси ҳал этилган. 11 127 таси турли сабабларга кўра, рад этилган бўлса, 5 267 та мурожаат кўриб чиқилмоқда.\nБундан ташқари, карантин даврида аҳолига хизмат кўрсатиш баробарида бир-бирини такрорламайдиган дизайнлар асосида давлат хизматлари марказлари қуриб фойдаланишга топширилаяпти. Мазкур иншоотларда замон талабларига мос равишда бўлиб, аҳоли учун барча шароитлар мужассам этилган. Карантин даври бўлишига қарамай Наманган вилоятида Чуст, Чортоқ давлат хизматлари маркази янги қиёфа касб этиб, фойдаланишга топширилган бўлса, бугунга келиб, Уйчи туман ДХМ маркази ҳам янги, барча қулайликларни ўз ичига олган бинода фаолият бошлади.\nБарпо этилган мазкур бинода аҳоли ва тадбиркорлик субъектлари учун барча қулайликлар яратилган. Мазкур бинодан Ўзбекистон Республикаси Президентининг Халқ қабулхонаси, Бош вазир қабулхонаси ҳам ўрин олган. Бундан ташқари, фуқароларга бепул ҳуқуқий маслаҳат бериш бурчаги, кутиш зали, болалар майдончаси, кутубхона, тиббиёт хонаси, Э-аукцион хонаси ҳамда ФҲДЁ бўлими инспектори учун хона мавжуд.\nКарантин қоидаларига риоя қилиб, оралиқ масофани сақлаган холда аҳолига хизмат кўрсатиб келмоқда. Туманда 211 минг нафардан зиёд аҳоли истиқомад қилади. Уларнинг 20000 минг нафари жорий йил туман давлат хизматлари маркази хизматларидан фойдаланди. Эътиборлиси, 705 нафар фуқаро тадбиркор сифатида давлат рўйҳатидан ўтиб, ўз фаолиятини бошлади.\nДХМ ахборот хизмати раҳбари\nЖамият 09.07.2020 192\nНа Русском 07.07.2020 335\nНа Русском 04.07.2020 6459\nЖамият 02.07.2020 401\nЖамият 30.06.2020 1025\nЖамият 30.06.2020 564\nНаманган вилояти маданий мероси 06.06.2019 9680\nНаманган вилояти маданий мероси 01.06.2019 28918


Тошкентда ногиронлиги бўлган сомон санъати устаси томонидан карантин пайтида ўзига хос кўргазма ташкиллаштирилди (видео) - Daryo\n19:41, 18.04.2020 30635\nТошкентда ногиронлиги бўлган сомон санъати устаси томонидан карантин пайтида ўзига хос кўргазма ташкиллаштирилди (видео)\nЎзбекистон бадиий академияси фахрий аъзоси, Камолиддин Беҳзод номидаги Миллий рассомчилик ва дизайн институти ўқитувчиси Жасур Жумаев карантин пайтида қўни-қўшниларининг кайфиятини кўтариш мақсадида уйи олдида кўргазма ташкиллаштирди.\nФото: Facebook / Жасур Жумаев\n«Ўқитувчилик фаолиятимдан ташқари мен ижод билан шуғулланаман, сомондан санъат асарлари яратаман. Мен анчадан бери шахсий кўргазмамни ўтказишни режалаштираётган эдим.\nМен кўп қаватли уйнинг биринчи қаватида яшайман, кичик ҳовлим бор. Ўз расмларимни ҳовлига олиб чиқдим ва юқори қаватларда истиқомат қилувчи қўшниларнинг уларни кўриш имконияти бўлиши учун расмларни тепага қаратиб қўйдим, уларнинг кайфиятларини кўтариш ниятида эдим. Шу билан биргаликда, ушбу кўргазмамнинг ижтимоий тармоқларда тўғридан-тўғри намойишини амалга оширдим», — дейди Жасур Жумаев.\nЖасур Жумаев ўз ташаббуси тўғрисида, шунингдек «Ўтиш даврида инклюзия усталарининг янги роли» мавзусига бағишланган Халқаро инклюзив онлайн-конференцияда ҳам сўзлаб берди. Бу ҳақда «Дарё»га конференция ташкилотчилари хабар берди.\nХалқаро инклюзив онлайн-конференцияда Ўзбекистон, Россия, Германия, Тожикистон, Латвия ва АҚШ каби 50 дан ортиқ мамлакат вакиллари иштирок этди.\n«Мен учун конференцияда иштирок этишнинг ўзи энг муҳим воқеа бўлди, чунки бу мен учун биринчи тажриба. Ягона онлайн муҳитда бошқа мамлакатлар вакиллари билан учрашиш жуда қизиқарли бўлди. Оддий ҳаётда, имконияти чекланган шахслар билан ахборот алмашиш ва мулоқот ўрнатиш учун конференция ташкил этишга катта маблағ, вақт ва ҳаракат талаб этилади. Энди эса янги технологиялар интернет имкониятларини кенгайтирмоқда, чекланишлар, жойлашув ва бошқа шартларга қарамай бизларни яқинлаштирмоқда», — дейди Жасур Жумаев онлайн конференциядаги иштироки ҳақида.\nХалқаро онлайн инклюзив конференция «Белая трост» автоном нотижорат ташкилоти томонидан Бошқарув дизайн ва рақобат стратегиялари институти (Россия) билан ҳамкорликда ҳамда «Росатом» давлат корпорацияси кўмагида ташкил этилди.\nАмерикалик аёл тўтиқушлари учун расмлар галереясини яратди. У машҳур суратларни қушларга мослаб қайта чизди (фото)\nУйғониш даври рассомларининг машҳур картиналарига ўхшаб қолган тасодифий 20 та сурат (фото)\n18:34 Бугун 1360\n18:22 Бугун 625\nРоссияда бир суткада 8536 кишида коронавирус аниқланди. Беморларнинг 178 нафари вафот этди\n18:17 Бугун 2907\nДастин Порье Ҳабиб Нурмагомедов билан бўладиган жангда Жастин Гэтжининг имкониятларини баҳолади\n18:16 Бугун 3189\nНурмат Отабеков коронавирус аниқланган Юнусободдаги дўконнинг манзилини айтмади\n16:44, 02.06.2020 129300\n14:37, 01.06.2020 120645\n17:22, 01.06.2020 116008\n22:57, 01.06.2020 110795


Интернетда ҳал бўлган тақдир - 12 Мая 2020 - www.SheJoT.CoM\nГлавная » 2020 » Май » 12 » Интернетда ҳал бўлган тақдир\nЗулайҳо гарчи сўнгги пайтларда ўзи билан аёвсиз курашаётган бўлса-да, аммо бугун ҳам ўзини одатдагидек тутди. Қайсар, мағрур ва сирли. Клавиатура устида у ёқдан-бу ёққа ғизиллаётган бармоқлари мониторга дилидагиларни эмас, тилидагиларни тера бошлади.\nҲаммаси қандай яхши!\nЗулайҳо Тўлқин билан роппа-роса олти ой олдин танишганди. Дугонасининг шеъри остига барча танишлари ўз фикрини ёзиб қолдираётган бўлишига қарамай, унинг эътиборини фақатгина Тўлқиннинг фикрлари жалб этди. Шу-шу Зулайҳо Тўлқин билан ора-сира виртуал оламда гаплашиб турадиган бўлди. Унинг назарида Тўлқин жуда бамаъни, ўқимишли йигит эди. Кейинчалик уларнинг дақиқалик суҳбатлари соатларга айланганига қарамай, на Тўлқин ва на Зулайҳо чегарадан ташқарига бир одим бўлсин қадам ташлашмади. Зулайҳо интернетда рақамини сўраб ёки учрашувга таклиф этаётган йигитларнинг кўпини кўрган. Уларга зиғирчалик ишонмасди. «Улар интернетдан шунчаки зерикканидан ёки вақт ўтказиш учун фойдаланишади, мабодо дўстлар орттиришса, шунчаки кўнгилҳушлик учун», дерди нуқул ўзига-ўзи. Аммо Тўлқин… Тўлқин умуман бошқача. Суҳбатни тарихдан бошлаб адабиётда якунлайди. Зулайҳога бугунги ижодий жараён, адабиётда эришилаётган ютуқлар ҳақида, қолаверса, бадиий асарлар ҳақида гапиради. Аммо ҳеч қачон ва ҳеч қандай вазиятда ҳам ўзини ножоиз тутмас, дунёни ўз қаричи билан ўлчамасликка одатланганди. Ушбу зайилда ўтаётган кунлар Зулайҳонинг кўнглида дастлаб унга нисбатан чексиз ҳурматга олиб борган бўлса, кейинчалик дилида аллақандай илиқликни ҳис эта бошлади. Бора-бора ундан ҳеч нарсани яширмайдиган, энг яқин қадрдонидек кўра бошлади, фақат… Фақат уни ўзининг ҳаёт китоби билан таништираётганида айрим саҳифаларини юлиб олди. Кундан кунга ўзини маҳв этиб бораётган бедаво дарди ҳақида ғойибдаги дўстига ҳеч нарсани айтмасликка қарор қилди. У мендан узоқлашиб кетади, деб ўйладими, унга ачина бошласа, ўзини хўрлангандек ҳис этишиними ёки шунчаки унинг сиқилишини истамадими, хуллас, хасталиги ҳақида унга лом-мим демади. Аммо куни кеча бўлиб ўтган дилни хун этувчи суҳбатдан сўнг…\nЗулайҳо шунчаки толиқдим, ўтиб кетади, деб ўзини ҳар қанча аврашга уринмасин, ишончи, барибир, панд берди. Шифокорга боришдан бошқа илож тополмади. Тўғри, шифокор унга деярли ижобий гаплар айтди. Бироқ, негадир, Зулайҳонинг дилидаги ғашлик тарқамади. Гўё шифокорнинг кўзларида ачиниш ҳиссини туйгандек бўлди. «Ҳозир тасалли учун шундай деяпти, эртага анализларнинг натижаси аянчли чиқса керак», деб ўйлади. Эртага натижаларни билгани келишини айтганидан сўнг шифокорнинг жавобидан ҳам чиройи очилмади, уйига келиб ҳам кўнгли ёзилмади. Руҳиятидаги тушкунлик ўз кучини кўрсатди. Ич-этини ея бошлади. Ниҳоят, кун ботиб, у ҳам интизорлик билан, ҳам юрагини ҳовучлаб кутаётган дамлар етиб келди. Кун бўйи айнан шу лаҳзаларни кутиб ўтирганига қарамай, компьютерини ёқаётган паллада тўхтаб қолди. Унинг нима дейишини ўз назари остида чамалаб кўрди. Унинг бедаво касалини билганидан сўнг Тўлқин ҳам аксарият танишларидек ундан йироқлашиб кетармикан ёки, аксинча, ёнида бўлиб, ҳақиқий дўстлик, эҳтимол, кўзга кўринмас ип билан боғланган риштанинг кучини кўрсатиб берармикин?\nХуллас, Зулайҳо иккилана-иккилана компьютерини ёқди. Интернетдаги дўсти виртуал оламда экан. Ич-ичидан қувонди.\nОдатдагидек Зулайҳо ҳали ўнгланиб ўтирмасиданоқ Тўлқин унга салом йўллади.\n— Ва алайкум ассалом. Кун қандай ўтди?\n— Нима бўлди? Тинчликми?\n— Сиз билан жиддий гаплашиб олмоқчийдим. Фақат ҳазиллашяпти, деб ўйламанг.\n— Хўп, айта қолинг, нима бўлди, шоширтириб қўйдингиз-ку одамни.\n— Тўлқин ака, мен… Ҳалиги… Менинг исмим Феруза эмас, Зебо.\nАслида, Зулайҳо асл исмини айтмоқчи эди-ю, аммо негадир тағин ёлғон гапириб юборди. Юрагининг бир четида ҳамон теваракдан, одамлардан яширинишга бўлган иштиёқ ҳар доимгидек бўй кўрсатганди.\n— Ҳа, олдин сизга ишонмагандим, ўз шаънимни ўйлаб, ёлғон гапиргандим, кейин эса…\n— Кейин ишончингизни қозондимми?\n— Ҳа, аммо айтолмадим, хафа бўласиз, деб ўйлагандим. Аслида, буларнинг ҳозир унчалик аҳамияти йўқ. Энг муҳими… Кечиринг мени!\nЗулайҳо, барибир, гапиролмади. Нима дейишни ҳам билмай қолди. Дарҳол компьютерини ўчириб қўйди. Ўзини қўярга жой тополмади. Бир пайт дабдурустдан кўнглининг бир четида туғилган умид уни ниҳоят бир тўхтамга келтирди.\n«Эҳтимол, шифокор шунчаки далда тариқасида гапирмагандир. Ростдан ҳам натижалар ижобий чиқар-а? Подадан олдин чанг чиқариб, кейин тилимни тишлашим шартми? Яхшиси, бугун умуман интернетга кирмайман. Эртага аниқ хулосалардан сўнг бафуржа гаплашаман».\nЗулайҳо шу ва шунга ўхшаш хаёлларнинг қуюнидан халос бўлолмай тонг оттирди. Ўзини зўрға қўлга олиб, зил-замбилдек қадамлар билан шифохонага йўл олди. Ва… Ва у ердан хуш кайфият билан чиқди. Қушдек енгил бўлди. Янги туғилган чақалоқдек эди гўё. Уйига қандай етиб келганини сезмай ҳам қолди. Хонасига кириши биланоқ биринчи қилган иши компьютерини ёқиш бўлди. Катта афсусланиш ва узрхоҳлик билан кечаги суҳбатни узилиб қолган жойидан давом эттиришга жазм этди. Интернетини ёқди. Афтидан, кеча компьютерини ўчириб қўйган бўлишига қарамай, Тўлқин ёзишда давом этаверган. Чунки Зулайҳонинг электрон почтасида ўқилмаган хабар белги бериб турарди.\n— Нега ўчириб қўйдингиз, Зебо? Мендан хижолат бўлаётган бўлсангиз, сира ҳожати йўқ. Мен хафа эмасман. Аслида мен шифокорман. Шунчаки ижодни жуда севаман, ундан ўзимни бўлакча ҳис этолмайман. Келинг, яхшиси, мени алдагансиз деб эмас, яширгансиз, деб тасаввур этамиз, хўпми?\nЗулайҳонинг миясига кутилмаганда Тўлқиннинг «Аслида, шифокорман», деган гапи гурзи бўлиб тегди. Қўллари ўзига бўйсунмаган ҳолда унинг таржимаи ҳолини қидиришга тушди. Наҳотки?! Бўлиши мумкин эмас. Шифокорининг исм-шарифи Тўлқин Азимов. Қадрдони нафақат Тўлқин Азимов, ҳатто шифокор ҳам. Бунинг устига, иккаласи ҳам битта касалхонада ишлашаркан. Бундан келиб чиқадики… Улар битта инсонми?\nШу пайт Зулайҳо Тўлқиннинг янгиланган статусини кўриб қолди: «Бугун бир қадрдоним мендан узоқлашди. Атайлаб қилмаган айби учун… Қанчадан-қанча гуноҳлар кечириляпти-ю, мен шу арзимаган важ-карсонга хафа бўлмаслигимни унга айтишга улгуролмадим. Зебо, илтимос, мен билан боғланинг. Хатосиз инсоннинг ўзи бўлмайди-ку ахир. Беайб парвардигор. Ёлғон ҳар кимда ҳам бўлади, Зебо, ишонинг. Мана, мисол учун, мен ҳам ғирт ёлғончиман. Бугун бир беморимнинг кўзига қараб ёлғон гапирдим. Унинг исми Зулайҳо, ўзи жудаям яхши қиз. Аммо яхшига кун йўқ, ёки яхшиларни Тангрим чақириб олади, деганлари рост экан. Мен унга бир неча ой умри қолганини айтолмай, кўзларига қараб туриб «Яшайсиз!», дедим. Ҳа, яшайсиз, дедим».\nКатегория: SEVGI HIKOYALARI / СЕВГИ ХИКОЯЛАРИ / AYANCHLI SEVGI HIKOYALARI | Просмотров: 106 | Добавил: iphone | Теги: #newsuz, #news, #xabarlar, #Yangiliklar, #uznews, #новости, #habarlar, #Yangilik, #ahborot | Рейтинг: 0.0/0


Темурбеклар мактаби / ADOLAT ижтимоий-сиесий газетаси\nШарқда азалдан “одил подшоҳ” тушунчаси мавжуд ва ҳар бир халқ доим шундай подшоҳни орзу қилган. Ана шундай сифатларга эгалиги билан нафақат ўз даврида ҳурмат ва эътибор қозонган, балки тарихнинг ҳам буюк сиймосига айланган Соҳибқирон Амир Темур бобомизни дунё аҳли улуғ саркарда, кучли ва марказлашган давлат асосчиси сифатида тан олади. Негаки, Соҳибқирон интизомли қўшин тузиш ва уни моҳирона бошқариш, жанг тақдирини ҳал этадиган жойларга ҳарбий кучларни тезкорлик билан йўллаш, мавжуд тўсиқ ва ғовларни тадбиркорлик билан бартараф этиш ҳамда қўшиндаги жанговар руҳни юксак даражада тутиб туриш маҳоратига эга бўлган.\nПрезидентимизнинг “Ёшларга оид давлат сиёсати самарадорлигини ошириш ва Ўзбекистон ёшлар иттифоқи фаолиятини қўллаб-қувватлаш тўғрисида”ги фармонига асосан республикамизнинг барча ҳарбий академик лицейларига “Темурбеклар мактаби” номи берилгани ҳам буюк давлат арбоби ва саркарда бобомизга нисбатан билдирилган юксак эҳтиром ва ҳурмат ифодасидир.\nМаълумки, давлатимиз раҳбари фармонига биноан Тошкент, Фарғона, Самарқанд ва Урганч ҳарбий академик лицейларига Соҳибқирон бобомиз номи берилди. Айтиш керакки, уларнинг фақатгина номи ўзгаргани йўқ. Бу мактаблар орқали келгусида Соҳибқирон Амир Темур бобомизга муносиб авлодларни вояга етказиш, чинакам ватанпарвар, мард ва фидойи ёшларни тарбиялаб, камол топтириш, буюк саркарданинг жанг санъати билан ёш курсантларни яқиндан таништириш, келажаги буюк Ватанимизнинг ўтмиши ҳам нечоғли буюк эканини уларга англатиш ва асосийси, юрти, халқи тинчлиги, осойишталиги учун ҳар доим, ҳар нафас сергак турувчи посбонларни улғайтириш мақсади кўзда тутилган.\nЯқинда ана шу мактаблардан бири — Тошкент Темурбеклар мактабида бўлдик. Мактаб биносига яқинлашар экансиз, ҳали остона ҳатлаб кирмасданоқ, у ерда ўрнатилган тартиб-интизомдан воқиф бўласиз. Боиси атроф сув қуйгандек жимжит. Гоҳ-гоҳида қушлар чуғур-чуғури, машиналар овози эшитилади, холос. Ҳар бир ёш курсант мактаб раҳбарларидан тортиб, ўқитувчи, меҳмонларгача ҳарбийчасига салом бериб, мурожаат қилишади. Бу одатий тартиб-қоиданинг бир кўриниши бўлса-да, кишига чексиз фахр ва ғурур бағишлайди. Ўқув биноси сари одимларканмиз, бўсағада бизни мактаб директори ўринбосари, подполковник Қамбарали Азизов кутиб олди. Унинг сўзларига кўра, ёш курсантлар ҳозир ўқув машғулотларида, 20 дақиқадан сўнг иккинчи танаффусга чиқишаркан ва ана ўшанда улар билан яқиндан танишиш, суҳбатлашиш имкони бўлар экан. Унга қадар биринчи взвод командири Баҳодир Ортиқов бизни мактаб ўқув хоналари, ошхона ва курсантлар ётоқхонаси билан таништирди.\nЎқув хоналарини кўздан кечирарканмиз, ҳар бири керакли жиҳозлар, кўргазмали қуроллар, услубий-методик ўқув қўлланмалари билан жиҳозланганининг гувоҳи бўлдик. Шубҳа йўқки, бу хоналарда ўқувчилар тажрибали устозлари кўмагида фанга доир барча илмларни пухта эгаллашади.\n— Мактабимизда биринчи босқичданоқ нишонга аниқ отиш, саф тайёргарлиги бўйича бошланғич билимлар берилади, — дейди ўқитувчи Қаҳрамон Раҳмонов. — Кейинги ўқув босқичларида бу билимлар янада чуқурлаштирилиб ўқитилади. Амир Темур бобомизнинг жанг санъати, услублари ва қизиққан спорт турлари ҳақида курсантларга етарлича билим берилмоқда. Уларнинг ўзлари ўқиб, ўрганишлари учун ҳам дарсликлар, ўқув қўлланмалари бор. Қолаверса, ўқувчиларимизни ватанпарварлик руҳида камол топтириш, мактабга энди келган курсантларга яхши муомалада бўлиб, керак бўлса ота-онасидек дўстлашиб, тил топишиш, уларга йўл-йўриқ кўрсатиш асосий вазифаларимиздан биридир.\nУч босқичли синов асосида, яъни дастлабки танлов (туманларда ўтказилади), ҳарбий касбий танлов (вилоят мудофаа ишлари бўлимида) ва давлат тест синовлари(Темурбеклар мактабининг ўзида)дан ўтказилиб, билимли, тиришқоқ ва келгусида аждодларга муносиб авлод бўлишни мақсад қилганлар Темурбеклар мактабида таҳсил олиш бахтига мушарраф бўладилар. Ўқишнинг илк кунларидаёқ, ўқувчиларнинг бари ҳарбий кийим-бош ва турар жой билан таъминланадилар. Баҳодир Ортиқовнинг сўзларига кўра, ҳозир бу даргоҳда 450 нафар ўқувчи билим олмоқда. Шуларнинг 150 га яқини биринчи босқичга қабул қилинган ёш курсантлардир. Айтганча, илгарилари ўқувчилар уч йиллик таълим олишган бўлса, жорий йилдан икки йиллик таълим жараёни йўлга қўйилди. Шу давр мобайнида улар керакли барча билимларни пухта эгаллашади.\nАйтиш жоизки, ўқувчилар маълум меъзонлар асосида танлаб олинса, мазкур ўқув масканида илм берувчи педагоглар, ҳарбий хизматчилар ҳам қатъий талаблар асосида ишга қабул қилинади. Тегишли маълумотга, юксак ахлоқий-руҳий сифатларга эга номзодларгина педагогик фаолият билан шуғулланиш ҳуқуқига эга. Ҳарбий хизматчилар эса маънавий-маърифий тайёргарлик ва жанговар тайёргарликдан юқори натижаларни қўлга киритган, қўшинлар сафларида камида 10 йил тажриба орттирган, педагог, психолог ёки юридик олий маълумотга эга бўлиши шарт.\nЎқув жараёнида йўлга қўйилган кун тартибида ҳаракатланиш режаси бизга жуда ёқди. Сабаби ўқувчиларнинг бир сонияси бекорга сарф бўлмайди. Қўшимча мустақил шуғулланиш дейсизми, китоб ўқиб, дам олишми — бари режага биноан бажарилади.\n— Кун тартиби асосида ҳаракатланган ҳар бир ёш, аввало, вақтдан унумли фойдаланиш, вақтни фойдали ишларга сарф этишни ўрганади, — дейди взвод командири, майор Искандар Жалилов.\n— Ватан ҳимоячиси бўлишни ўзим учун шараф деб биламан, — дейди қашқадарёлик 2-босқич ўқувчиси Нурфайз Муҳаммадиев. —Ҳам илмли, ҳам меҳрибон ўқитувчиларимизнинг бераётган таҳсиллари натижасида билим савиям ошди, ҳарбий соҳага бўлган қизиқишим янада ортди. Келажакда ҳарбий олий ўқув юртларидан бирига ўқишга кирмоқчиман. Мақсадим Ватанимиз сарҳадларини муносиб ҳимоя қилишдир.\nТошкент Темурбеклар мактабига малакали ўқитувчи-педагогларни жалб этган ҳолда Амир Темурнинг мардлиги, ташкилотчилик қобилияти ва стратегик тафаккури, қўп сонли ғалабалари, бунёдкорлик ишлари, бетакрор шахсий фазилатларини кенг тадқиқ этишга қаратилган ўқув-услубий, илмий, бадиий адабиётлар, методик қўлланмаларни тўплаш, тайёрлаш, шу йўналишда АРМ фондини янада бойитиш ва мазкур адабиётлардан таълим жараёнида кенг фойдаланиш йўлга қўйилган.\nБундан ташқари, мактабда ҳар ой ёзувчи-шоирлар, таниқли актёрлар билан ижодий учрашувлар ўтказиб келинади. Стол тенниси, кураш, қўл жанги, футбол, волейбол, баскетбол каби спорт тўгаракларида курсантлар ўзларини янада чиниқтирадилар.\nСўнгсўз ўрнида шуни айтмоқчимизки, ҳарбийларимиз бор экан, сарҳадларимиз мустаҳкам, юртимиз осойишта. Ўтаётган куну тунимиз тинчлик-омонликда. Темурбеклар мактаби ўқувчилари эса уларга издош, аждодларига муносиб ворислардир.\nАлишер Навоийнинг серқирра ижодида халқлар, миллатлар ўртасидаги дўстлик ва ҳамкорлик мавзуси асосий ўринлардан бирини эгаллайди....


Фазилатли ойлардан яна бири бу шаъбон ойидир. Бу ойда қилинган хайирли амалларнинг ажру мукофоти нихоятда улуғдир. Айниқса бу ойнинг биринчи ярмидан нафил руза тутишлик инсон имони ва тақвосини мустаҳкамлаб, даражотларини кутарувчи савобли амаллардан ҳисобланади.\nШаъбон ойининг 14-санасидан 15-санасига ўтар кечаси эса энг фазилатли тунлардан бири хисобланади. Бу кечани «Бароат кечаси» дейилади. Бароат кечасида бир йил мабойнида булажак ишлар ҳакида қазою ҳукм қилиниб, ажал ва умр белгиланади. Аллоҳ таолонинг рахмати ер юзига ёғилади.\nУсома ибн Зайд (р.а) дан ривоят қилинади: мен Ё Расулуллоҳ (с.а.в) сизни ҳеч бир ойда шаъбон ойидаги каби кўп рўза тутганингизни кўрмадим? деб сўраганимда, У зот: «бу ой Ражаб билан Рамазон ўртасидаги ой бўлиб, одамлар ундан ғафлатда қолади. Холбуки барча амаллар оламларнинг Роббисига мана шу ойда кўтарилади. Мен Рузадор бўлган холатимда амалим кутарилишини истайман», дедилар (Имом Насоий ва Абу Давуд ривояти).\nИбн Можа ривоят қилган хадиси шарифда Расулуллоҳ (с.а.в) шаъбоннинг ўртасидаги кечада Аллоҳ таоло бундай марҳамат қилишини айтганлар.\n... Истиғфор айтгувчи борми? Уни мағфират қилурман. Ризқ сўрагувчи борми? Унга ризқ берурман. Мубтало борми? Унга офият берурман. Шаъбон ойида солиҳ амалларни кўпроқ қилишга тарғиб этилишидан мақсад, бандаларни келаётган Рамазон ойига жисмонан ва рухан тайёрланиб бормоқларини таъминлаш ҳамдир.\nМухтарам азизлар! Аллоҳ таоло сўрагин эй бандам деяпди. Шундайин ойларнинг, кунларнинг бирида турибмиз келинг барчамиз биргаликда манашу Юртимизга, халқимизга, оиламизга хаф солаётган вабога Яратганнинг ўзи комил шифо берсин. Юртимиз тинч осмонимиз мусаффо бўлсин.\nМамбетов Давронбек, Элликқала тумани «Сафо» масжиди имом-хатиби.


СЕССИЯДА ҚАБУЛ ҚИЛИНГАН ҚАРОР - Ўзбекистон овози газетаси\nСЕССИЯДА ҚАБУЛ ҚИЛИНГАН ҚАРОР\nалбатта ижро этилиши керак\nСаида ЖЎРАЕВА, ЎзХДП Бухоро вилоят кенгаши раиси.\nЖаҳон тажрибаси шуни тасдиқлайдики, кучли вакиллик ҳокимияти шаклланмасдан туриб, жамият ҳаётини демократлаштириш мумкин эмас. Чунки вакиллик ҳокимияти фуқаролар хоҳиш-иродасини ифода этадиган, уларни амалга ошириш имконига эга муҳим институт ҳисобланади.\nБугун ҳудудларни ижтимоий-иқтисодий ривожлантиришнинг устувор вазифаларига қаратилган аниқ таклиф ва ташаббуслар билан чиқишда депутатлар фаоллигини кучайтириш давр талабига айланди. Бу борада уларнинг ҳуқуқлари, ваколатлари кенгайтирилди. Бундан самарали фойдаланиш учун, аввало, сайловчилар билан доимий мулоқотда бўлишимиз, одамларнинг кайфияти ва фикрини ўрганиб боришимиз керак, албатта.\nТўғри, берилган ҳуқуқ ва ваколатлар кенг, лекин улардан самарали фойдаланиш ўзига хос мураккаб жараён ҳисобланади.\nБирор масалани доимий комиссия ёки сессия кун тартибига киритиш учун аввал уни чуқур таҳлил этиш, унинг келиб чиқиш сабабларини ўрганиш керак. Шундан сўнг муаммога бевосита алоқадор ва масъул бўлган тегишли ташкилотларга сўров юбориш, унинг натижаларини умумлаштириш, керак пайтда уни халқ депутатлари маҳаллий Кенгашлар муҳокамасига олиб чиқиш зарур бўлади. Бу билан масала ҳал бўлди, деб ўйламаслик керак.\nСессия қарори ижроси устидан депутатлик назоратини ўрнатиш ҳам талаб этилади. Бу депутатларнинг фаоллигини янада ошириш билан бирга электорат манфаатини самарали ҳимоя қилишда энг асосий омиллардан бири ҳисобланади.\nТан олиш керак, айрим депутатларда «масалани ўргандим, таклиф ишлаб чиқдим, доимий комиссия, сессия муҳокамасига олиб чиқдим, бўлди, вазифамни бажардим», деган кайфият бўлади. Лекин бугунги замон талаби билан қарайдиган бўлсак, депутат фақат масалани кўтариб чиқиш, уни муҳокамага қўйиш билан чекланиб қолмаслиги керак. Негаки, муайян масаланинг сессияда кўриб чиқилиши унга ечим топилди, дегани эмас. Чунки сессия қарори бўлишига қарамай, ўзига юклатилган вазифани бажармаётган корхона ва ташкилотлар ҳам бор. Шунинг учун ҳар бир масала, сессия қарори изчил назоратни талаб этади. Айтиш мумкинки, бу борада бизда етарлича тажриба тўпланган.\nОлдинги чақириқдаги фаолиятимизда биз сессияга масала киритиш, депутатлик сўрови билан мурожаат қилиш имкониятларидан кенг фойдаланишга ҳаракат қилдик. Барча туманларда партиямиз гуруҳлари ташаббуси билан сессиялар кун тартибига электорат манфаатлари билан боғлиқ қатор масалалар киритилди. Муҳими, ҳар бир кўтарилган масаланинг ҳал этилиши устидан қатъий ва изчил депутатлик назорати ўрнатилди.\nМасалан, 2014 йилнинг апрель ойида Халқ депутатлари вилоят Кенгашидаги ЎзХДП гуруҳи сессияга «Бухоро шаҳрида автотранспорт ва пиёдалар ҳаракатида хавфсизликни таъминлаш борасидаги муаммоларни ҳал этиш чоралари тўғрисида»ги масалани олиб чиқди. Сессия қабул қилган қарор, унда белгиланган вазифалар мутасадди идора-ташкилотлар томонидан ўз вақтида бажарилмади. Орадан бироз вақт ўтиб, ушбу масала яна сессияда кўриб чиқилди. Шу тариқа вилоят Кенгаши сессиясида қабул қилинган қарор ижроси бўйича идора-ташкилотларнинг масъулияти кучайтирилди. Натижада Бухоро шаҳридаги қатор йўналишдаги таксилар ҳаракати Вазирлар Маҳкамасининг тегишли қарори талабларига мувофиқ тарзда йўлга қўйилди. Ноқонуний ҳаракатланаётган таксилар фаолияти тўхтатилди. Ҳудудда 52 та янги оралиқ бекат қурилди, яна 102 та бекат қурилиши режага киритилди.\nБундан ташқари, халқ депутатлари Бухоро шаҳар Кенгашидаги партиямиз гуруҳи томонидан ўтган йили қатор муҳим масалалар устидан назорат ўрнатилди. Мактабгача таълим муассасалари фаолияти, шаҳардаги туғуруқ комплекслари аҳволи ўрганиб чиқилиб, бирин-кетин шаҳар Кенгаши сессиялари муҳокамасига киритилди.\nБоғчалар, мактабгача таълим муассасалари фаолияти билан боғлиқ масала барча туманларда ЎзХДП гуруҳлари томонидан сессияларга олиб чиқилиб, тизимдаги камчиликларни бартараф этиш чоралари белгиланди. Сессия қарорлари устидан депутатлик назорати кучайтирилди.\nШу ўринда айтиш керакки, бирон муҳим масалани ўрганиш, сессиялар муҳокамасига олиб чиқиб, муҳокама қилишдан мақсад кимнидир айбдор қилиб кўрсатиш эмас, балки одамларни ўйлантириб келаётган муаммога эътиборни кучайтириш ва уни ҳал этиш йўлларини биргаликда излашдан иборат. Бунинг аҳамияти, мазмун-моҳиятини депутатлар ҳам, маҳаллий ҳокимликлар раҳбарлари ҳам чуқур тушуниб етмоқда.\nБирон ҳудудда маълум соҳада муаммо юзага келса, бундан одамлар зиён кўрса, унинг масъулияти биринчилардан бўлиб ўша ҳудуд аҳолиси ишонч билдирган депутатлар зиммасига тушади. Шундай экан, халқ депутатлари маҳаллий Кенгашлари сессияларининг қарорларига масъулият билан ёндашилмоғи зарур, деб ўйлайман.\n- ЎзХДП ташкилотларининг ижтимоий ҳамкор ташкилотлар билан олиб бораётган ишлари ҳақида нима дейиш мумкин? ЎзХДП ташаббуслари ва лойиҳаларини амалга оширишда ижтимоий шерикчилик қандай аҳамиятга эга бўлаяпти? Партиямиз тизимида ижтимоий шерикчилик муносабатларини мустаҳкамлаш мақсадида қандай ишлар режалаштирилди?\n- Мазкур саволларга ЎзХДП Тошкент шаҳар кенгаши раиси Ҳайдар БОБОХОНОВнинг жавобларини кутамиз.\n- Бу ҳақдаги мақола газетамизнинг жорий йил 11 июнь сонида чоп этилиши режалаштирилган.


08 июл 2020, Тошкент вақти: 06:00\nЎзбекистонлик ҳайдовчиларнинг малакасини “Автотест” МЧЖга қарашли курслардагина оширишга йўл очувчи қонун танқид қилинган мақолалар Uza.uz¸ Kun.uz¸ Minbar.uz сайтларидан 7 май куни олиб ташланди. Тилга олинган нашрлар ходимларининг айтишича¸ мақолани олиб ташлаш буйруғи ДХХдан келган.\nАйни пайтда “Автотест”га берилган имтиëзлар ҳақида фикр билдирган Мухрим Аъзамхўжаев¸ Хуршид Йўлдошев каби блогерларнинг ижтимоий тармоқлардаги постлари ҳам 7 май куни ўчирилган.\nОзодлик суҳбатлашган тошкентлик журналистнинг айтишича¸ сайтлардан олиб ташланган мақолаларда Сенат тасдиқлаган қонун матни ва президент имзолаган матн орасида фарқ борлиги фош қилинган эди.\nMinbar.uz сайтида фақат 6 соат умр кўриб, 7 май куни олиб ташлаттирилган мақола «Энди барча ташкилотларнинг ҳайдовчилари мажбурий ўқитилади, лекин парламент маъқуллаган қонун бошқача эди» деган жумла билан бошланади. (Мақоланинг тўлиқ матни Озодликда бор)\nMақолада Олий Мажлис депутатлари томонидан расман қабул қилинган қонун лойиҳаси ими-жимида ўзгартирилган ҳолда президент тарафидан тасдиқлангани фош қилинган эди. "ДХХ дан қўнғироқ қилишиб, мақолани зудлик билан олиб ташлашни буюришди",- дея таъкидланади.\nОзодлик билан суҳбатлашган тошкентлик журналистнинг айтишича, Uza.uz ва Kun.uz нашрларидаги “Автотест” га доир мақолалар Хавфсизлик кенгаши мулозимининг талаби ортидан олиб ташланган.\nЎзбекистон ичидаги нашрлардан фақат Gazeta.uz нашридагина “Автотест”нинг монополияси ҳақида 3 май куни чоп қилинган мақола 8 май куни ҳам олинмай турган эди.\n“Автотест”монополияси ҳақидаги мақолалар кимни ҳуркитди?\nОлий Мажлис Қонунчилик палатаси депутатлари 2019 йил 6 февралда маъқуллаган қонун асосида Маъмурий жавобгарлик тўғрисидаги кодексга киритилган ўзгартишлар малака ошириш сертификатига эга бўлмаган ҳайдовчиларга жарима қўллашни назарда тутади.\nЖорий йилнинг 28 февралида сенаторлар тасдиқлаган қонун лойиҳасида ҳам малака ошириш сертификати барча юридик шахсларга эмас, балки фақат йўловчи ва юк ташиш билан шуғулланадиган ҳайдовчиларга тааллуқли экани белгиланган.\nАммо 2019 йил 3 майда президент имзолаган ва матбуотда эълон қилинган қонуннинг расмий матнида малака ошириш сертификати яна барча юридик шахсларга тааллуқли эканини кўриш мумкин.\nОзодлик суҳбатлашган тошкентлик журналистнинг айтишича¸ Сенат тасдиқлаган қонун матни ва президент имзолаган матн орасида фарқ бор.\n- Депутат ва сенаторлар маъқуллаган қонун лойиҳасида ҳар икки йилда малака ошириш барча юридик шахс ҳайдовчиларига эмас, фақат йўловчи ва юк ташиш билан шуғулланадиган юридик шахсларнинг ҳайдовчиларига мажбурий бўлиши белгиланган. Президент 3 май куни имзолаган қонунда эса барча ташкилотларнинг ҳайдовчилари мажбурий ўқитилиши айтилади¸ - дейди суҳбатдош.\nУнинг таъкидича «Сенат аввал қабул қилинганидан анча фарқли қонунни маъқуллагани ортида яна ўша “Автотест”нинг “қулоғи” кўринмоқда»\n- Энди фақат йўловчи ва юк ташиш билан шуғулланадиган юридик шахсларнинг ҳайдовчилари эмас, барча юридик шахсларнинг ҳайдовчилари ҳар 2 йилда “Автотест”да малака ошириши керак. Сертификати бўлмаган ҳайдовчилар ЭКИҲнинг бир баравари (тахминан 202 минг сўм) миқдорида жарима тўлайди. Энди барча ташкилотларнинг ҳайдовчилари мажбурий ўқитилади, лекин парламент маъқуллаган қонун бошқача эди¸ - деди суҳбатдош.\nТошкентлик журналист назарида “Автотест”нинг монополияси расман бекор қилинган бўлса-да, амалда ҳали ҳам вазият ўзгаришсиз қолмоқда.\nЎзини "Олий Мажлис қонунчилик палатаси депутати ëрдамчиси", деб таништирган ва исми айтилмаслигини сўраган мулозим Озодлик билан суҳбатда “Автотест” монополияси ҳақидаги мақолалар кимни ва нега қўрқитгани тўғрисида фикр юритар экан, деди:\n- Қандай қилиб Олий Мажлис китобча шаклида чоп этган қонун матни президент имзолаган қонун матнидан фарқли бўлиши мумкин? Демак кимдир ўз манфаати йўлида қонун лойиҳасини ўзгартириб президентга тақдим қилган. Бу аслида жиноят. Буни фош бўлишидан қўрққан одам, албатта, «Автотест»га яқин одамдир.\nИнтернетдаги қатор нашрлар¸ чунончи kommersant.uzнинг ëзишича¸ "Аvtotest-Report" МЧЖнинг муассиси Давлат солиқ қўмитасининг, кейинчалик шахсан президентнинг эндиликда собиқ матбуот котиби, айни пайтда эса президент маслаҳатчисининг биринчи ўринбосари мақомида Ахборот ва оммавий коммуникациялар агентлигини бошқараётган Комил Алламжоновдир.\n“Автотест”га берилган имтиëзлар ҳақидаги мақолалар маҳаллий матбуотдан олиб ташлангани ва Сенат маъқуллаган қонун матни ва президент имзолаган матн орасидаги фарқ борасида изоҳ сўраб, Озодлик Ахборот ва оммавий коммуникациялар агентлигини бошқараётган Комил Алламжоновга мактуб ëзди.\nАлламжоновдан “тез орада жавоб беришга харакат қиламан” деган жавоб келди. Лекин мақола битгунига қадар ваъда қилинган жавоб келмади.\nЎтган йили Ўзбекистон парламенти депутатлари "Аvtotest-Report" МЧЖ монополиясига қарши чиқиб, юридик шахслар автомобиллари учун айнан ушбу фирмадан мажбурий сертификат олиши борасидаги ҳукумат қарорига қарши чиққанди.\nФевраль ойи бошида депутатлар ушбу қарорни қайта кўриб чиқиш бўйича Вазирлар Маҳкамасига сўров жўнатган эди.\nОзодлик "Автотест" билан боғлиқ мавзуни бир неча бор кўтарган.


Ёш шахматчиларимизга «Спарк» совға қилинди (фото)\n06.12.2018 17:18 0 2193\nТуркияда дунёнинг 39 мамлакатидан 46 жамоа иштирок этган Жаҳон ўсмирлар олимпиадасида ёш шахматчиларимиз Россия, Хитой, Ҳиндистон, Эрон, Украина, Венгрия, Польша ва Молдова каби мамлакатларнинг кучли терма жамоаларини мағлубиятга учратиб, ғолибга айлангани ҳақида хабар бергандик.\nБугун, 6 декабрь куни ўзбек шахмат мактаби довруғини дунёга танитаётган ёш ақл-идрок эгаларини тақдирлаш маросими ўтказилди. Маросимда халқаро гроссмейстер мураббий Саидали Йўлдошев раҳбарлигида Нодирбек Ёқуббоев, Шамсиддин Воҳидов, Нодирбек Абдусатторов, Жавоҳир Синдоров, Ситора Сапарованинг Жаҳон ўсмирлар олимпиадасидаги ютуғи яна бир бор эътироф этилди.\nЭътиборлиси, Нодирбек Ёқуббоев (9 имкониятдан 8 очко) ва Шамсиддин Воҳидов (8 имкониятдан 7,5 очко) шахсий натижаларга кўра ҳам олтин медалга сазовор бўлдилар.\nТантанали тадбирда Нодирбек Абдусатторов, Нодирбек Ёқуббоев, Шамсиддин Воҳидовларга Президент совғаси — «Спарк» автомашинаси топширилди.\nМаълумот учун, терма жамоамизнинг яна бир аъзоси, 12 ёшли Жавоҳир Синдаров октябрь ойида халқаро гроссмейстер унвонига сазовор бўлгани учун Шавкат Мирзиёев томонидан 3 хонали уй билан тақдирланганди.\nМураббий Сайдали Йўлдошевга эса Миллий олимпия қўмитаси номидан 15 000 000 сўм миқдоридаги мукофот пули тақдим этилди.\nМаросимда Бош вазир ўринбосари Азиз Абдуҳакимов олимпиада чемпиони билан блиц ўйин ўтказди.\nТаълим 03/05, 23:37\nФан олимпиадалари бўйича иқтидорли ўқувчилар билан ишлаш департаменти ташкил этилади\nСпорт 25/03, 23:20\nЎзбекистон тарихидаги илк Олимпиада чемпиони оламдан ўтди


САИД МУҲТОРОВ «КУЛБА» ФИЛЬМИНИНГ ПРЕМЬЕРА CАНАСИНИ МАЪЛУМ ҚИЛДИ - Darakchi\nМАДАНИЯТ 16.10.2017, 11:33\nАлишер Навоий номли кино саройда янги премьера кутилмоқда.\nРежиссёр Саид Мухторов ҳамда «Дилшоҳ медиа» кинокомпанияси томонидан суратга олинган «Кулба» номли фильмнинг премьера санаси эълон қилинди.\nКинокартинани суратга олиш учун бир йилдан ортиқ тайёргарлик кўрилган бўлиб, унда Ўзбекистон халқ артистлари Убайдулла Омон, Гавҳар Зокирова, Яйра Абдуллаева, Рихси Иброҳимова, Ўзбекистон санъат арбоби Исамат Эргашев, Ўзбекистонда хизмат кўрсатган артистлар Саида Раметова, Мадина Муҳторова, Фатҳулла Маъсудов ҳамда бошқалар роль ижро қилишган.\nФильмнинг сценарий муаллифи Аҳрор Нурмуҳаммад, оператор Таълат Мансуров, продюсер Маҳмуд Эркабаев. «Кулба» фильмининг тақдимот маросими 27 октябрь куни бўлиб, 28 октябрдан уни юртимизнинг барча кинотеатрларида томоша қилиш мумкин.\nҚуйида фильмни суратга олиш жараёнидан лавҳаларни томоша қилишингиз мумкин.\nБугун телеканалларда "Меҳр" операциясига бағишланган "Тутқунлик" фильми намойиш этилади


ЖАМИЯТИМИЗ ТАРАҚҚИЁТИДАГИ МУҲИМ ҚАДАМ – Kamoliddin Behzod nomidagi Milliy rassomlik va dizayn instituti\nЎзбекистон тараққиётини янги босқичга кўтариш йўлида амалга оширилаётган кенг кўламли ислоҳотлар туфайли барча жабҳаларда туб ўзгаришлар рўй бермоқда, халқимизнинг дунёқараши, онгу тафаккури юксалмоқда. Жамиятимизда янгича қадрият ва анъаналар шаклланмоқда.\nМамлакатимиз сиёсий ҳаётидаги ана шундай янгилик бўлган давлат раҳбарининг Олий Мажлисга Мурожаатномаси илк бор 2017 йил 22 декабрда ўтказилган эди. 2018 йилнинг 28 декабрида эса иккинчи Мурожаатнома тақдим этилди. 2020 йил 24 январда Президентнинг Олий Мажлисга учинчи маротаба мурожаати бўлиб ўтди.\nМуҳтарам Президентимиз Шавкат Мирзиёевнинг Олий Мажлисга йўллаган Мурожаатномалари юртимиздаги барча соҳаларни қамраб олган муҳим тарихий ҳужжатга айланди десак, муболаға бўлмайди. Мазкур Мурожаатномада янграган фикрлар, ташаббуслар барчамиз учун улкан аҳамиятга эга бўлган дастурамалга айланди.\nМурожаатномада бир қатор тарихий аҳамиятга эга бўлган ташаббуслар илгари сурилди. Жумладан, олий ўқув юртларига талабаларни қабул қилишдаги кириш имтихонларини соддалаштириш, давлат грантларини икки бараварга кўпайтириш, рақамли иқтисодиётни ривожлантириш, ўқитувчи ва шифокор мақомини янада мустаҳкамлаш ва уларнинг ойлик иш ҳақларини ошириш, коррупцияга қарши курашишда аҳолининг барча аъзоларини “ҳалоллик вакцинацияси” билан эмлаш, камбағалликни камайтириш дастурини ишлаб чиқиш каби таклиф ва ташаббуслар барчаюртдошларимизнинг юрагигача етиб бордиҳамда хорижий экспертлар томонидан юқори баҳоланди.\nМурожаатномадан ўрин олган таълим тизимидаги муҳим масала – бу мактаб битирувчиларини олий таълим билан қамраб олиш даражасини келгусида 50-60 фоизга етказиш таклифи бўлди.\nТараққиётга эришиш учун рақамли билимлар ва замонавий ахборот технологияларни эгаллашимиз зарур ва шарт ҳисобланади. Долзарб масала бўлиб турган рақамли иқтисодиётни юқори даражада тараққий топган илф-фан ютуқлари орқали жорий этиш ва ривожлантириш мумкин. Бунда олий таълим тизимига ҳам муҳим талаблар қўйилиб, илғор технологияларни қўллай оладиган ходимларни тайёрлаш, таълим тизимини рақамлаштириш вазифалари қўйилади. Шундан келиб чиққан ҳолда, таълим муассасамизда халқаро андозаларга тўлиқ жавоб берадиган ахборот технологияларини жорий этиш, жумладан хужжатлар юритилиши, таълим бериш жараёнини электронлаштириш, рақамли кутубхоналар ташкил этиш мақсадлари қўйилади.\n2020 йилда халқимиз тарихининг мураккаб дамларида, маърифат машъаласини баланд кўтариб чиққан улуғ аллома ва жамоат арбоби Маҳмудхўжа Беҳбудийнинг 145 йиллик таваллуд санаси кенг нишонланади. Шундан келиб чиқиб, институтимизда алломанинг сиймоси акс этган тасвирий санъат намуналарини, унинг асарлари мазмунига бағишланган иллюстрациялар яратиш борасида бир қатор вазифалар белгиланди.\nШунингдек, жамиятимизда бўлган муаммолар, хусусан, амалдаги прописка тизими узоқ йиллар давомида аҳолининг асосли эътирозларига сабаб бўлаётганлиги, жамият тараққиётига ғов бўлаётган коррупция иллатининг анча илдиз отганлиги каби нохуш ҳолатларнинг очиқ-ойдин танқид қилинганлиги ушбу Мурожаатноманинг ўзига хослигини билдиради.\nМурожаатномада муҳтарам Президентимиз парламент ва Президентга ҳисоб берадиган, коррупцияга қарши курашишга масъул бўладиган алоҳида орган ташкил этишни таклиф этдилар. Коррупцияга қарши кураш мақсадида институт жамоатчилик кенгаши, таълим сифатини назорат қилиш бўлими ходимлари, шу жумладан барча профессор-ўқитувчиларнинг масъулиятини ошириш белгиланди.\nМурожаатномани бутун халқимизга қаратилганини инобатга олиб, унинг мазмун-моҳиятини институт профессор-ўқитувчилари томонидан талабаларга, кенг жамоатчиликка етказиш мақсадида давра суҳбатлари, оммавий ахборот воситалари орқали тарғиб қилиш вазифаси юклатилди.\nПрезидентимизнинг Мурожаатномаси нафақат Олий мажлисга, балки бутун халқимизга, ҳар биримизга қаратилган чақириқ бўлди. Давлатимиз раҳбарининг белгилаб берган вазифалари кенг имкониятлар эшигини очади ҳамда ҳар биримизга ўзига хос масъулиятни юклайди.\nYanvar 28, 2020 Yanvar 28, 2020 Mrdi_Matbuot_Kotibi


транспорт воситасини бошқариш 19 та бўлиб, уларнинг ичида таниқли актёр Босид Раҳматов (1984 йилда туғилган) ҳам борлиги эътиборга молик. ... Босид Раҳматов (1984 йилда туғилган) ҳам борлиги эътиборга молик. Бу актёр «Телба» ва шу каби бир қатор фильмлар орқали яхши таниш. Шунингдек, ...\nБу галги суҳбатдошим — АКТ бўйича дунёдаги энг етакчи мутахассислардан бири, айни пайтда Америка Қўшма Штатларида фаолият олиб борувчи Бобур Оқилхонов. У — «Plov.com» инвестори, «BlockCrunch.com», «Missed.com», «Therealstart.com» лойиҳалари асосчиси. Бир нечта йирик компанияларнинг АКТ (IT) бўйича маслаҳатчиси.\nАниқланган камчиликлар ҳамда АКТни жорий этиш ва ривожлантириш юзасидан жами 609 та банддан иборат хулоса ва таклифлар давлат органларига тақдим этилган.\nБунгача ушбу вазифани Фаридон Усманов бажариб келаётган эди.\nРостдан ҳам, нега? Ҳамма эмас, кўпчилик нега давлат хизматчиси бўлгиси келмайди? Халқ тилида айтганда, «давлатнинг иши»да ишлагиси йўқ? Бирон мутахассисликни эгаллаш учун йиллаб олий ўқув юртида ўқийди, лекин айнан давлат хизматчиси бўлишни истамайди.\nЖамиятимизда муваффақиятга фақат таниш билишчилик орқали эришиш мумкин, деган стереотиплар ҳам шаклланиб қолган. Бундай қараш ёш авлод ривожига жуда салбий таъсир қилади.


Ўзбекистонда янги промоушен очилди (фотогалерея)\n26 июнь, 2021, 17:38\n2021 йил 25 июнь, Тошкент - Дубай. “Berkeley Square Project Management” ва “Urban Hayot” янги 7SABER спорт кийимлари ва жиҳозлари брендининг тақдимоти доирасида U-1 чемпионати “ММА promotion” ва “7 Fighting Series” жамоа турнири ташкил этилганлигини эълон қилди.\nЖамият, спорт ташкилотлари ва оммавий ахборот воситалари вакиллари учун “Hyatt Regency Tashkent” меҳмонхонасининг анжуманлар залида ташкил этилган тадбирга миллий спорт фахрийлари ҳам таклиф этилди.\n7SABER ҳомийлигида аралаш яккакураш бўйича икки лига ташкил этилганлиги муҳим янгилик бўлди. U-1 чемпионатининг ММА промоушен ва "7 Fighting series" жамоавий турнири нафақат янги бренднинг танилишини ошириш, балки Ўзбекистонни дунёдаги энг юқори ўринларга олиб чиқиш учун мўлжалланган. Олтин ва кумуш лигалардан ташкил топган U-1 промоушенининг мақсади ўнлаб мусобақалар орқали энг яхши маҳаллий жангчиларни аниқлаш, уларни жаҳоннинг нуфузли промоушенларига олиб чиқиш бўлса, "7 Fighting series" турнири эса энг кучли ММА клубларини аниқлаш учун мўлжалланган. Яқин келажакда "7 Fighting series"га 20 та жамоа кириши тахмин қилинмоқда.\nҚуйида ушбу маросимдан олинган суратларни томоша қилишингиз мумкин:


"Ливерпуль" ПСВ етакчисини нишонга олди / CHAMPIONAT.asia\n"Ливерпуль" ПСВ етакчисини нишонга олди\n27 мар 16:51\nТеглар : Ливерпуль ПСВ ЭйндховенДониэлл Мален\nНидерландиялик ҳужумчи Дониэлл Мален ёзда ПСВдан кетиб, АПЛга йўл олиши мумкин.\n22 ёшли футболчининг хизматларига "Ливерпуль" клуби қизиқиш билдирмоқда.\nЭйнджовен клуби форварднинг нархини 30 миллион еврога баҳоламоқда. "Ливерпуль"дан ташқари Дониэллга "Барселона" ҳам қизиқиш билдирмоқда.\nМален жорий мавсум Эредивизия доирасидаги 26та ўйинда майдонга тушиб, 15та гол ва 6та ассист қайд этди.\nМане мавсум ҳақида: “Мендан нима бўлганини сўрасангиз, жавоб беролмайман" 14\n27 мар 19:44:18\n★REAL MADRID CF★ фойдаланувчининг фикрига жавоб бериш\nDostlar mavzudan tashqari O'zbekiston Terma jamoamiz keyingi bosqichga chiqishiga ishonasilami shaxsan man ishonaman. Iltimos o'rinsiz tanqidlani yig'ishtirib faqat qullab quvvatlaylik iltimos. Sardor Rashidov aqlini yig'ib olganiga va bor kuchini jonini berib o'ynashiga ishonaman.\nПххх хааа ха ха узр шунака куламан\n27 мар 19:38:17\nGana B ga qarshi o'yinda rosa qiynalganini ko'rib, ikkilanib qoldim. Haliyam 70-daqiqadan keyin gol o'tkazyapmiz.\nbu ustiga ishlanadi albatta\n27 мар 18:12:12\n27 мар 17:42:25\nArsenal sobiq xujumchi\n27 мар 17:08:11\n27 мар 17:17:57


Ота билан кечки овқат - 30 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 30 » Ота билан кечки овқат\nЎғил, жуда қариб, мункиллаб қолган отасини, кечки овқат учун ресторанга олиб борди. Қариган, ҳолдан тойган, қўллари титроқ босган ва заифлашиб қолган ота, овқат ейиш жараёнида бир кўйлагига, бир шимига овқат тўкиб ея бошлади. Рестораннинг бошқа хўрандалари бу ҳолни кўриб ирганиб, фарзандга эса энса қотириб қарай бошлашди. Отасинг аҳволидан заррача уялмаган, аксинча ота не хоҳласа бисёр қилаётган фарзанд, тановул тугагач, икковлашиб ювиниш хонасига йўл олдилар. Фарзанд аввал ота кўйлагидаги овқат қолдиқларини, сўнг шимдаги доғларни артди, кўзойнагини маҳкамлаб, сочларини эса меҳр билан тараб қўйди. Ташқарида эса бутун ресторан уларни жимлик билан кузатар, эпсиз қария ва ёш йигит хақида пичирлашишар эди. Ота-бола ташқарига чиққач, ҳолатни кўрган оломон ҳижолат чека бошлади, аммо омма олдида шарманда бўлишни хоҳламас, мавқелари бунга йўл қўймас эди. Ўғил ҳисоб сўради, еган-ичган хаққини тўлаб отаси билан ресторан ўртаси бўйлаб эшик тамон юра бошлади. Одамлар орасидан ўта туриб ота ўғлига савол билан мурожаат қилди: «Бу ерда ҳеч нарса қолдирмадингми? Ўғил: «Йўқ, ҳеч нарса қолдирмадим». Қария: «Қолдирдинг, сен ҳар бир ўғил учун дарс ва ҳар бир ота учун умид қолдирдинг.\nРесторан аҳли эса жим эди…


ЎзА - Она заминга хиёнат қилманг!\n15.05.2018 12:05 Чоп этиш версияси\nОрол денгизига медиатур\nШу нуқтаи назардан айтганда, Орол бугун глобал муаммога айланди. Бу муаммонинг ечимини излаш, иқлим ўзгарганда сувдан оқилона фойдаланиш, табиатга қарама-қарши боришнинг оқибатлари бизни сергакликка ундайди. Ўзбекистон Республикаси Сув хўжалиги вазирлиги ва Европа Иттифоқи Марказий Осиё минтақавий экологик марказининг Ўзбекистондаги филиали бу борада мавжуд муаммолардан келиб чиқиб, янги лойиҳага қўл урган.\n– Лойиҳа Европа Иттифоқининг «Ўзбекистонинг қишлоқ ҳудудларида сув ресурсларини барқарор бошқариш» дастури доирасида амалга оширилмоқда, – деди "UzWaterAware" лойиҳасининг жамоатчилик билан алоқалар бўйича маслаҳатчиси Р.Эрдман. – Орол денгизига қилган уч кунлик саёҳатимизнинг асл мақсади, аввало, Ўзбекистон иқтисоди учун сувнинг жуда муҳим эканини иштирокчиларга фактлар билан кўрсатиш эди. Мана, улар Орол тўғрисида тўлиқ таассуротга эга бўлди. Бу эса ҳар биримизни огоҳликка чорлайди, аҳолининг хабардорлигини ошириш ва экологик барқарорликни таъминлашга хизмат қилади, деган умиддамиз.